ആട് തോമ വീണ്ടും ബിഗ്സ്ക്രീനില്; സ്ഫടികം റീലോഡഡ് ഫസ്റ്റ്ലുക്ക്! - Film Faktory\nHome News ആട് തോമ വീണ്ടും ബിഗ്സ്ക്രീനില്; സ്ഫടികം റീലോഡഡ് ഫസ്റ്റ്ലുക്ക്!\nമലയാളി പ്രേക്ഷകരുടെ ഹൃദയത്തിൽ ആഴത്തിൽ പതിഞ്ഞു പോയ കഥാപാത്രവും ചിത്രവുമാണ് തോമാച്ചായൻ അഥവാ സ്പടികം. ഇന്നും മലയാളികൾ കുടുംബസമേതം കാണാൻ ആഗ്രഹിക്കുന്ന ചിത്രംകൂടിയാണ് ഇത്. ആട് തോമയെന്ന മോഹന്‍ലാലിന്‍റെ എക്കാലത്തെയും മികച്ച കഥാപാത്രത്തെ മലയാളികള്‍ക്ക് സമ്മാനിച്ച സ്ഫടികം വീണ്ടും ബിഗ്‌സ്ക്രീനിലത്തുന്നു. മലയാള സിനിമ പ്രേക്ഷകരുടെ ഇഷ്ട സിനിമകളുടെ പട്ടികയില് മുന്‍പന്തിയില് നില്‍ക്കുന്ന ചലച്ചിത്രമാണ് ഭദ്രന് സംവിധാനം ചെയ്ത ‘ സ്ഫടികം ‘.\nമുട്ടനാടിന്‍റെ ചങ്കിലെ ചോര കുടിക്കുന്ന ആട് തോമയും, ചാക്കോ മാഷും, കുറ്റിക്കാടന് അച്ചന്‍റെ ‘ഉലക്ക’യും, തുളസിയുമെല്ലാം ആളുകള്‍ക്ക് ഇന്നും മന:പാഠമാണ്. സ്ഫടികം റീലോഡഡ് എന്ന പേരില് ചിത്രം വീണ്ടും തീയറ്ററുകളില് എത്തുകയാണെന്ന വാര്‍ത്ത സംവിധായകന് ഭദ്രന് തന്നെയാണ് ഫേസ്ബൂക്കിലൂടെ അറിയിച്ചിരിക്കുന്നത്. മോഹന്‍ലാല് നായകനായ സിനിമയുടെ ഇരുപത്തിയഞ്ചാം വാര്‍ഷികമാണ് മാര്‍ച്ച് 30ന്. അന്നാണ് ചിത്രത്തിന്‍റെ ഫസ്റ്റ്ലുക്ക് റിലീസ് ചെയ്യുക. ഭദ്രന്‍റെ ഫേസ്ബുക്ക് പേജിലൂടെയാകും ഫസ്റ്റ്ലുക്ക് റിലീസ് ചെയ്യുക.\nഅക്ഷരം പഠിക്കാത്ത ഒരു കുട്ടിയുടെ നാവിന്റെ തുമ്ബത്തുനിന്ന് വരെ, ഇന്നും കേട്ടുകൊണ്ടിരിക്കുന്ന ഒരു ശബ്ദമാണ് “ആടുതോമ”. “ചെന്തീയില് ചാലിച്ച ചന്ദനപൊട്ടിന്റെ” സുഗന്ധവും കുളിരും മലയാളി പ്രേക്ഷകന്റെ ഇടനെഞ്ചില്, ഒരു കടലിന്റെ ആഴത്തോളം കൊണ്ടുനടക്കുന്ന വികാരമാണ് “ആടുതോമ”, എന്ന് ഞാന് തിരിച്ചറിയുന്നു…\nഎന്നെ സ്നേഹിക്കുന്ന ഒരോ പ്രേക്ഷകനോടും എത്ര നന്ദി പറഞ്ഞാലും തീര്‍ക്കാനാവാത്ത കടപ്പാട് ഉണ്ട് എനിക്ക്… പകരം നിങ്ങള്‍ക്ക് എന്ത് വേണം…? തുളസി ചോദിച്ച ആ കറുത്ത കണ്ണാടിയെ… നിങ്ങള് എക്കാലവും ആവശ്യപ്പെട്ടുകൊണ്ടിരുന്ന ഒരു തീയറ്റര് എക്സ്പീരിയന്‍സ്-ലെ ക്ക് കൊണ്ടുവരാന് ഞാന് പ്രതിജ്ഞാബദ്ധനാണ്. അതിന് വേണ്ടി ഞാന് സിനിമയില് ആര്‍ജിച്ചതു മുഴുവന്, സ്‌ഫടികം 4K Dolby Atmos-ന്റെ technical excellence ന് വേണ്ടി സമര്‍പ്പിക്കുന്നു. ഇതിന് കൈത്താങ്ങായ എന്റെ പ്രിയപ്പെട്ട സുഹൃത്തുക്കളുടെ Geometrics Film House-നോടും, ഒപ്പം എന്റെ ആല്‍മസുഹൃത്തുകൂടിയായ പ്രൊഡ്യൂസര് R. മോഹനനോടും, ഞാന് കടപ്പെട്ടിരിക്കുന്നു…\nകണ്ടാല്…? പുത്തന് ശലഭങ്ങള് ജന്മമെടുക്കുന്നു… ഇടര്‍ച്ചയില്ലാത്ത ഈണത്തോടെയുള്ള പക്ഷികളുടെ ശബ്ദം കാതുകളെ ഉണര്‍ത്തുന്നു…\nആ നിങ്ങളെ തന്നെ ഒരിക്കല് കൂടി ബിഗ് സ്‌ക്രീനില് കാണുവാന് ഒരവസരം…\nകാണുക. തിരിച്ചറിയുക, “തല്ലി പഴിപ്പിക്കുകയല്ല തലോടി തളിര്‍പ്പിക്കുക!”\nഇന്ന് ലോകത്തിനാവശ്യം റാങ്ക് ഹോള്‍ഡേഴ്സ് നെ അല്ല, പ്രകൃതിയെയും മനുഷ്യനെയും, സ്നേഹിക്കുകയും, അന്യോന്യം ബഹുമാനിക്കുകയും ചെയ്യുന്ന മനുഷ്യരെയാണ്.. ലോകത്തെ mesmerize ചെയ്തു കൊണ്ടിരിക്കുന്ന ജപ്പാനില് പിറന്നു വീഴുന്ന കുട്ടി, ആദ്യം പഠിക്കുക അക്ഷരങ്ങള് അല്ല, ” How to behave and How to love each other.”\nPrevious articleസീരിയലില് നിന്ന് വിട്ടു നില്‍ക്കാനുള്ള കാരണം ഇതാണ്; മനസ് തുറന്ന് സ്വാസിക !!\nNext articleഎല്ലാ അമ്മമാര്‍ക്കും ഉള്ള ഭയമാണ്. അതേപോലെ ഒരു ഭയത്തിലാണ് ഞാനും ഉള്ളത്


ദൃശ്യം2തമിഴിലേക്ക്. പാപനാശം2എന്ന പേരില് ചിത്രീകരണം ഉടന് ആരംഭിക്കുമെന്ന് റിപ്പോര്‍ട്ടുകള്. പാപനാശത്തിലെ നായികയായിരുന്ന ഗൌതമി ഈ പ്രൊജക്‍ടില് ഉണ്ടാവില്ല. പകരം മലയാളത്തിലെ നായികയായ മീന തന്നെ പാപനാശം 2ല് നായികയായെത്തും. ജീത്തു ജോസഫ് തന്നെയായിരിക്കും സംവിധായകന്.\nമലയാളത്തിന് പുറമെ ദൃശ്യം2തെലുങ്ക് റീമേക്കിലും മീന തന്നെയായിരുന്നു നായിക വേഷത്തില് എത്തിയത്. ജീത്തുജോസഫ് സംവിധാനം ചെയ്ത തെലുങ്ക് റീമേക്കിന്റെ ചിത്രീകരണം അടുത്തിടെ പൂര്‍ത്തിയായിരുന്നു. ഹിന്ദി, കന്നഡ റീമേക്കുകളും വൈകാതെ തന്നെ തുടങ്ങും.


മെട്രോ: തുടര് യാത്രയ്ക്ക് 15,000 ഓട്ടോറിക്ഷകള് :: Janmabhumi Daily\nWednesday 24 January 2018 2:23 am IST\nകൊച്ചി: മെട്രോ റെയില് യാത്രക്കാര്‍ക്ക് തുടര് യാത്രാ സൗകര്യമൊരുക്കാന് എത്തുന്നത് 15,000 ഓട്ടോറിക്ഷകള്. ജില്ലാ ഓട്ടോറിക്ഷാ കോ-ഓര്‍ഡിനേഷന് കമ്മിറ്റിയുമായി ചേര്‍ന്ന് കൊച്ചി മെട്രോ റെയില് ലിമിറ്റഡ് (കെഎംആര്‍എല്) ഇതിനുള്ള കരാര് ഒപ്പിട്ടു. ഫീഡര് സര്‍വീസായും വാടകയ്ക്കും ഓട്ടോറിക്ഷകള് ഉപയോഗപ്പെടുത്താം. പൊതുഗതാത സംവിധാനങ്ങളെ ബന്ധിപ്പിച്ച് ചരിത്രത്തില് ആദ്യമായാണ് ഇത്തരമൊരു സംവിധാനമെന്ന് കെഎംആര്‍എല് വ്യക്തമാക്കി.\nമെട്രോ യാത്രക്കാര്‍ക്ക് സൗകര്യമൊരുക്കാനായി നേരത്തെ സ്വകാര്യ ബസ്സുകളുടെ കമ്പനി രൂപവത്കരിച്ചിരുന്നു. ഇതിനുപുറമെയാണ് കൂടുതല് ഓട്ടോറിക്ഷകളെ ഉള്‍പ്പെടുത്തി ഗതാഗത സൗകര്യം മെച്ചപ്പെടുത്തിയത്. നിലവില് ആലുവയില് നിന്ന് മഹാരാജാസ് കോളേജ് വരെയാണ് മെട്രോ സര്‍വീസ് നടത്തുന്നത്. സര്‍വീസ് വൈറ്റില, തൈക്കൂടം എന്നിവിടങ്ങളിലേക്ക് നീട്ടുന്നതോടെ കൂടുതല് തുടര് യാത്രാ സൗകര്യമൊരുക്കും.\nനഗരസഭ ശുചീകരണത്തിന് 25 പിക്ക്അപ്പ് ഓട്ടോറിക്ഷകള്


കണ്ണൂർ : ഉപയോഗ ശൂന്യമായ കടലാസില് ജീവന് തുടിക്കുന്ന ശില്‍പ്പങ്ങ ളൊരുക്കി വിസ്മയ ക്കാഴ്ചകളുടെ മായാലോകം തീര്‍ക്കുകയാണ് ഇരിങ്ങല്ലൂര് സ്വദേശി സി ടി വേലായുധന്. ഗദ്ദിക മേളയിലെ വേലായുധന്റെ സ്റ്റാളിനടു ത്തെത്തിയാല് ആരുമൊന്ന് നിന്ന് പോകും. ജീവന് തുടിക്കുന്ന ശില്‍പ്പങ്ങളി ലൊന്ന് തൊട്ട് നോക്കാതെ, അതിന്റെ ഭംഗി നുകരാതെ ആര്‍ക്കും മുന്നോട്ട് പോകാനാവില്ല. കഥകളി രൂപങ്ങള്, ശ്രീകൃഷ്ണന്, മൂവിങ്ങ് ഡോള്, ഇണക്കുരു വികള്, മയില്, ഇങ്ങനെ നീളുന്നു സ്റ്റാളിലെ വിസ്മയങ്ങള്. വേലായുധന് ശില്‍പ്പ നിര്‍മ്മാണം വെറുമൊരു നേരംപോക്ക് മാത്രമല്ല,ജീവിത മാര്‍ഗംകൂടിയാണ്. ബേപ്പൂര് പഞ്ചായത്ത് ജീവനക്കാരനായിരുന്ന അദ്ദേഹം വിരമിച്ച ശേഷം പൂര്‍ണസമയവും കരകൗ ശല ഉല്‍പ്പന്നങ്ങളുടെ നിര്‍മ്മാണ ത്തിനായി ചെലവഴിക്കുകയായിരുന്നു. പേപ്പര് പള്‍പ്പ്, ചോക്ക് പൊടി, കപ്പ പ്പശ എന്നിവ ചേര്‍ത്താണ് ശില്‍പ്പ നിര്‍മ്മാണത്തിനുള്ള കൂട്ട് തയ്യാറാക്കുന്നത്. ഉപ യോഗ ശൂന്യമായ പത്രക്കടലാസുകളും ഹാര്‍ഡ്‌ബോര്‍ഡുമെല്ലാംഇതിനായി ഉപയോഗിക്കാറുണ്ട്. തയ്യാറാക്കുന്ന ശില്‍പ്പങ്ങള് ഉണക്കിയെടുത്തശേഷം ഇനാ മല് പെയിന്റും വാട്ടര് കളറുമൊക്കെ നല്‍കി ജീവസ്സുറ്റതാക്കും. ഒരു ശില്‍പ്പം തയ്യാറാക്കാന് രണ്ടു ദിവസത്തോളമെടുക്കുമെന്ന് വേലായുധന് പറയുന്നു.\nപേപ്പര് പള്‍പ്പില് മാത്രമല്ല, കളിമണ്ണിലും സിമന്റിലുംപാഴ്‌വസ്തുക്കളിലുമൊക്കെ വേലായുധന് ശില്‍പ്പങ്ങള് നിര്‍മ്മിക്കാറുണ്ട്. കേരളീയ വസ്ത്രമണിഞ്ഞ് നെറ്റി യില് ചന്ദനക്കുറി തൊട്ട് പുഞ്ചിരി തൂകി നില്‍ക്കുന്ന മലയാളി മങ്കയും,അരി വാളും പുല്ലുമായി നില്‍ക്കുന്ന കര്‍ഷക സ്ത്രീയും നൃത്തം ചെയ്യുന്ന പെണ്‍കുട്ടി യും തെയ്യവും തിറയുമെല്ലാം അത്തരത്തില് നിര്‍മ്മിച്ചവയാണ്. തേങ്ങ, ചകി രി, ചിരട്ട, തീപ്പെട്ടി തുടങ്ങി നാം ഉപയോഗ ശൂന്യമെന്ന് കരുതി വലിച്ചെറി യുന്ന എന്ത് വസ്തുക്കളിലും അദ്ദേഹം ശില്‍പ്പഭംഗി ദര്‍ശിക്കും. പേപ്പര് പള് പ്പില് നിര്‍മ്മിച്ച കരകൗശല വസ്തുക്കള്‍ക്ക് ഇന്നു ആവശ്യക്കാരേറെ. ഓര്‍ഡര് അനുസരിച്ച് ഇവ നിര്‍മ്മിച്ച് നല്‍കുo.\nകേരളത്തിന്റെ എല്ലാ ജില്ലകളിലും നാഗ്പൂര്, ചെന്നൈ, ഹൈദരാബാദ്,ബാംഗ്ലൂര് തുടങ്ങിയ സ്ഥലങ്ങളിലും അദ്ദേഹം നിരവധി പ്രദര്‍ശനങ്ങള് നടത്തിയിട്ടുണ്ട്. 35 വര്‍ഷക്കാലമായി ഈ രംഗത്ത് സജീവമായുള്ള വേലായുധന് പൂര്‍ണ പിന്തു ണയേകി ഭാര്യ ശ്രീവള്ളിയും മക്കളും ഒപ്പമുണ്ട്. 100 മുതല് 400 രൂപ വരെ യാണ് ശില്‍പ്പങ്ങളുടെ വില.


4malayalees - ഇന്ത്യയെ മതാധിഷ്ടിതം ആക്കാൻ ശ്രമം : എം ബി രാജേഷ് എം പി\nമനാമ : മതേതര രാജ്യമായ ഇന്ത്യയെ ഒരു മതാധിഷ്ടിത രാജ്യമാക്കി മാറ്റുവാനുള്ള ശ്രമം ആണ് നരേന്ദ്ര മോഡിയുടെ നേത്രുത്വത്ത്തിൽ കേന്ദ്ര സർക്കാരും സംഘ പരിവാറും ശ്രമിക്കുന്നത് എന്ന് ഡി വൈ എഫ് ഐ ദേശീയ പ്രസിഡന്റും സി പി ഐ എം സംസ്ഥാന കമ്മിറ്റി മെമ്പറും ആയ എം ബി രാജേഷ് എം പി ചൂണ്ടിക്കാട്ടി. ബഹ്റൈൻ പ്രതിഭയുടെ ആഭിമുഖ്യത്തിൽ സംഘടിപ്പിച്ച ഇ എം എസ് എ കെ ജി ദിനാചരണത്തിൽ മുഖ്യ പ്രഭാഷണം നടത്തുക ആയിരുന്നു അദ്ദേഹം .\nസംഘ പരിവാറും കൊർപ്പരെറ്റുകളും ചേര്ന്നുള്ള സഖ്യ ഭരണം ആണ് ഇന്ന് ഇന്ത്യയിൽ നടക്കുന്നത്. നല്ല ദിനങ്ങൾ വരുന്നു എന്ന് പറഞ്ഞാണ് മോഡി അധികാരത്തിൽ വന്നത്. എന്നാൽ നല്ല ദിനങ്ങൾ വന്നത് ആകറ് ബഹുഭൂരിപക്ഷം വരുന്ന സാധാരണ ജനതക്ക് ആയിരുന്നില്ല . മറിച്ചു ചെറു ന്യൂനപക്ഷം വരുന്ന അതി സമ്പന്നർക്ക് ആയിരുന്നു. കേന്ദ്ര ബജ്റ്റ് തന്നെ ഇതിനു തെളിവ് ആണ് .\nസി വി നാരായണൻ അനുസ്മരണ പ്രഭാഷണം നടത്തി. പ്രതിഭ പ്രസിഡന്റ് എൻ കെ വീരമണി അധ്യക്ഷനായി. സെക്രെട്ടറി ശ്രീജിത്ത് സ്വാഗതം ആശംസിച്ചു. പ്രവാസ ജിവിതം അവസാനിപ്പിച്ചു നാട്ടിലേക്കു പോകുന്ന പ്രതിഭയുടെ ആദ്യ കാലം മുതൽ ഉള്ള നേതാവ് എൻ ഗോവിന്ദന് പ്രതിഭയുടെ മോമെന്ട്ടോ എം ബി രാജേഷ് സമർപ്പിച്ചു.


Warm welcom for sushma at locksabha | വൃക്കമാറ്റിവയ്ക്കിലിനുശേഷം പൂർണമായി സുഖം പ്രാപിച്ച് ലോക്‌സഭയിലെത്തിയ സുഷമ സ്വരാജിന് ഊഷ്മള സ്വീകരണം; ഇന്ത്യയുടെ പ്രിയപ്പെട്ട വിദേശകാര്യ മന്ത്രിയെ ഭരണ, പ്രതിപക്ഷ അംഗങ്ങൾ എഴുന്നേറ്റുനിന്നു സ്വീകരിച്ചു; നിറഞ്ഞ കണ്ണുകളോടെ എല്ലാവർക്കും നന്ദി പറഞ്ഞ് സുഷമയും - MarunadanMalayali.com\nവൃക്കമാറ്റിവയ്ക്കിലിനുശേഷം പൂർണമായി സുഖം പ്രാപിച്ച് ലോക്‌സഭയിലെത്തിയ സുഷമ സ്വരാജിന് ഊഷ്മള സ്വീകരണം; ഇന്ത്യയുടെ പ്രിയപ്പെട്ട വിദേശകാര്യ മന്ത്രിയെ ഭരണ, പ്രതിപക്ഷ അംഗങ്ങൾ എഴുന്നേറ്റുനിന്നു സ്വീകരിച്ചു; നിറഞ്ഞ കണ്ണുകളോടെ എല്ലാവർക്കും നന്ദി പറഞ്ഞ് സുഷമയും\nMarch 16, 2017 | 06:54 PM IST | Permalink\nന്യൂഡൽഹി: കാര്യക്ഷമതയുടെ പേരിൽ ഇന്ത്യ കണ്ട ഏറ്റവും മികച്ച വിദേശകാര്യ മന്ത്രിയെന്നാണ് സുഷമ സ്വരാജിനെ വിശേഷിപ്പിക്കുന്നത്. വിദേശ ഇന്ത്യക്കാർ നേരിടുന്ന പ്രശ്‌നങ്ങൾ സുഷമ നടത്തുന്ന അതിവേഗ ഇടപെടലുകളാണ് അവരെ ഏവരുടെയും പ്രിയങ്കരിയായി മാറ്റിയത്. ഏതുകാര്യത്തിനും ട്വിറ്ററിലൂടെ മറുപടി നല്കുന്ന സുഷമയുടെ നടപടിയെ ലോകമാധ്യമങ്ങൾ വരെ പ്രശംസിച്ചിരുന്നു. ഇതിന് സുഷമയുടെ ട്വിറ്റർ നയതന്ത്രം എന്നുവരെ പേരിടുകയും ചെയ്തു.\nഇതിനിടെയാണ് വൃക്ക സംബന്ധമായ അസുഖം സുഷമയെ ബാധിക്കുന്നത്. എന്നാൽ ആശുപത്രിക്കിടക്കിയിലും അവർ കർമനിരതയായിരുന്നു. കഴിഞ്ഞ ഡിസംബർ 10ന് വൃക്കമാറ്റിവയ്ക്കൽ ശസ്ത്രക്രിയയ്ക്കു വിധേയയായ സുഷമ സ്വരാജ് ഇന്ന് ആദ്യമായി ലോക്‌സഭയിലെത്തി. കക്ഷിഭേദമെന്യേ എല്ലാ സഭാ അംഗങ്ങളും ഊഷ്മള സ്വീകരണമാണു നല്കിയത്.\nസുഷമയോടു ചോദ്യം ചോദിക്കാനായി എഴുന്നേറ്റ കോൺഗ്രസ് നേതാവ് മല്ലികാർജുൻ ഖാർഖെയാണ് ആദ്യമായി സ്വാഗതം ആശംസിച്ചത്. ദീർഘനാളത്തെ ചികിത്സയ്ക്കുശേഷം സുഖംപ്രാപിച്ച് എത്തിയ സുഷമയ്ക്ക് സ്വാഗതം ആശംസിക്കുന്നതായി അദ്ദേഹം പറഞ്ഞു. സുഷമ ദീർഘനാൾ ആരോഗ്യത്തോടെ ജീവിക്കട്ടെയെന്നും അദ്ദേഹം ആശംസിച്ചു.\nഇതോടെ സഭയിലെ മറ്റ് അംഗങ്ങൾ എല്ലാവരും എഴുന്നേറ്റു നിന്ന് ഡസ്‌കിൽ അടിച്ച് സുഷമയ്ക്ക് ആശംസ നേരുകയായിരുന്നു. ഇതിനിടെ സ്പീക്കർ സുമിത്ര മഹാജനും സുഷമയുടെ വരവിൽ സന്തോഷം പ്രകടിപ്പിക്കുകയും സ്വാഗതം ആശംസിക്കുകയും ചെയ്തു.\nഎല്ലാവർക്കും ഹൃദയം നിറഞ്ഞ നന്ദി അറിയിക്കുന്നതായി സുഷമയും മറുപടി നല്കി. എല്ലാവരുടെയും പ്രാർത്ഥനയും ശുഭചിന്തയുമാണ് തന്റെ രോഗം പെട്ടന്നു മാറാൻ കാരണമെന്നും അതിൽ നന്ദി അറിയിക്കുന്നതായും അവർ വൈകാരികമായി കൂട്ടിച്ചേർത്തു. നിയമസഭാ തിരഞ്ഞെടുപ്പുകളിൽ ബിജെപി മികച്ച വിജയം നേടിയശേഷം ആദ്യമായി സഭയിലെത്തിയ പ്രധാനമന്ത്രി നരേന്ദ്ര മോദിയെയും ഭരണകക്ഷി അംഗങ്ങൾ ആഹ്ലാദാരവങ്ങളോടെ സ്വീകരിച്ചു.


കമ്മിഷന് നോട്ടിസ് അയച്ചാല് സൗകര്യം ഉള്ളപ്പോള് ഹാജരാകും : പി.സി. ജോര്‍ജ് | 4PM News\nകമ്മിഷന് നോട്ടിസ് അയച്ചാല് സൗകര്യം ഉള്ളപ്പോള് ഹാജരാകും : പി.സി. ജോര്‍ജ്\nകോട്ടയം : ആക്രമിക്കപ്പെട്ട നടിക്കെതിരെ അപകീർത്തികരമായ പരാമർശം നടത്തിയതിനു കേസെടുക്കാന് നിര്‍ദേശിച്ച വനിതാ കമ്മിഷനെതിരെ പി.സി. ജോര്‍ജ് എംഎൽഎ. കമ്മിഷന് നോട്ടിസ് അയച്ചാല് സൗകര്യം ഉള്ളപ്പോള് ഹാജരാകും. തൂക്കിക്കൊല്ലാന് വിധിക്കാനൊന്നും കമ്മിഷന് സാധിക്കില്ലല്ലോയെന്നും പി.സി. ജോര്‍ജ് പറഞ്ഞു.\nകൊച്ചിയില് ആക്രമിക്കപ്പെട്ട നടിക്കെതിരെ അപകീര്‍ത്തികരമായ പ്രസ്താവനകള് നടത്തിയ പി.സി. ജോര്‍ജ് എംഎല്‍എയ്ക്കെതിരെ വനിത കമ്മിഷന് കേസെടുക്കാൻ നിർദേശം നൽകിയിരുന്നു. ചാനല് ചര്‍ച്ചകളിലും വാര്‍ത്താ സമ്മേളനങ്ങളിലും നടിക്കെതിരെ പി.സി. ജോര്‍ജ് നടത്തിയ പരാമര്‍ശങ്ങള് സ്ത്രീത്വത്തിന് പരുക്കേല്‍പിക്കുന്നതാണെന്ന നിയമോപദേശത്തിന്റെ അടിസ്ഥാനത്തിലാണ് കമ്മിഷന്റെ നീക്കം. പി.സി. ജോർജിന്റെ മൊഴിയെടുക്കാൻ അനുവദിക്കണമെന്നാവശ്യപ്പെട്ട് സ്പീക്കർക്ക് കത്തും നൽകും.\n‘യൂബർ ടാക്സി’ മാതൃകയിൽ ഓൺലൈൻ ആംബുലൻസ് സർവീസ്\nയെമനിൽ ഹെലികോപ്റ്റർ തകർന്നുവീണ് നാല് യുഎഇ സൈനികർ കൊല്ലപ്പെട്ടു


ഈന്തപ്പഴ വിഭവങ്ങള് : Deepika.com Sthreedhanam News\nഈന്തപ്പഴം -10 എണ്ണം\nഅരിപ്പൊടി -ഒരു ടേബിള് സ്പൂണ്\nപഞ്ചസാര -രണ്ട് ടീസ്പൂണ്\nബേക്കിംഗ് സോഡ -അര ടീസ്പൂണ്\nമൈദയും അരിപ്പൊടിയും പഞ്ചസാരയും ബേക്കിംഗ് സോഡയും ഉപ്പും വെള്ളവും ചേര്‍ത്ത് ബാറ്റര് തയാറാക്കുക. വെള്ളം അധികം ആകരുത്. ബാറ്റര് കുറുകി ഇരിക്കണം. ഈന്തപ്പഴം കുരു കളഞ്ഞ് അതില് നട്‌സ് വച്ച് രണ്ട് അരികും നന്നായി ചേര്‍ത്തുവയ്ക്കണം. ഇതു ബാറ്ററില് മുക്കി എണ്ണയില് വറുത്ത് എടുക്കുക.\nഈന്തപ്പഴം ബനാന റോസ്റ്റ്\nനെയ്യ് -രണ്ടു ടേബിള്‍സ്പൂണ്\nഈന്തപ്പഴം -ആറ് എണ്ണം\nഏത്തപ്പഴം -രണ്ട് എണ്ണം\nതേങ്ങ ചിരകിയത് -ഒരു കപ്പ്\nനട്‌സ് -നാല് എണ്ണം\nമൈദ -ഒരു കപ്പ്\nമഞ്ഞള്‍പൊടി -ഒരു നുള്ള്\nഅരിപ്പൊടി -ഒരു ടീസ്പൂണ്\nപാനില് നെയ്യ് ഒഴിച്ച് അതില് പഞ്ചസാരയും തേങ്ങയും ചേര്‍ത്ത് വിളയിക്കുക. വെള്ളം വറ്റുമ്പോള് ഈന്തപ്പഴവും നട്‌സും ചെറുതായി അരിഞ്ഞത് ചേര്‍ത്ത് ഇളക്കണം. സ്റ്റൗ ഓഫ് ചെയ്യുക. ഏത്തപ്പഴം തൊലികളഞ്ഞ് നടുവെ കീറണം. രണ്ടറ്റവും വിട്ടുപോകരുത്. അതിനുള്ളില്‍നിന്നു കറുത്ത നാര് കളയുക. കീറിയ ഭാഗത്ത് ഈന്തപ്പഴം മിക്‌സ് നിറയ്ക്കണം. മൈദയും അരിപ്പൊടിയും പഞ്ചസാരയും മഞ്ഞള് പൊടിയും വെള്ളം ഒഴിച്ച് ഇളക്കി ബാറ്റര് തയാറാക്കുക. ഈന്തപ്പഴം മിക്‌സ് നിറച്ച് വച്ചിരിക്കുന്ന ഏത്തയ്ക്ക ഈ ബാറ്ററില് മുക്കി എണ്ണയില് വറുത്ത് എടുക്കണം. സ്റ്റൗ മീഡിയം ഫ്‌ളെയിമിലാക്കി വറുക്കുക. ഫ്രൈ ആയി കഴിയുമ്പോള് തീ കൂട്ടി കോരി എടുക്കണം.\nഈന്തപ്പഴം -100 ഗ്രാം\nവാളന്‍പുളി -ഒരു കപ്പ്\nശര്‍ക്കര -ഒരു കപ്പ്\nഈന്തപ്പഴം, വാളന്‍പുളി, ശര്‍ക്കര ഇവ വെള്ളം ചേര്‍ത്ത് നന്നായി തിളപ്പിക്കുക. വെള്ളം വറ്റിക്കഴിയുമ്പോള് തീ ഓഫ് ചെയ്യണം. ഇതു തണുത്തു കഴിയുമ്പോള് ഇഞ്ചിയും ഉപ്പും മുളകുപൊടിയും ചേര്‍ത്ത് മിക്‌സിയില് അടിക്കുക. ഇതു പാത്രത്തിലേക്ക് മാറ്റണം. ഈന്തപ്പഴം ചട്‌നി തയാര്.\nഈന്തപ്പഴം -200 ഗ്രാം\nപാല് -500 മില്ലി ലിറ്റര്\nഐസ് ക്യൂബ് -നാല് എണ്ണം\nപഞ്ചസാര -രണ്ടു ടേബിള് സ്പൂണ്\nപാല് തിളപ്പിച്ച് നന്നായി തണുപ്പിക്കുക. ഈന്തപ്പഴവും ആപ്പിള് കഷണങ്ങളാക്കിയതും പഞ്ചസാരയും ഐസും അല്പം പാലും ചേര്‍ത്ത് മിക്‌സിയില് അടിക്കണം. നന്നായി അരച്ചതിലേക്ക് ബാക്കി പാലും ചേര്‍ത്ത് നന്നായി അടിച്ച് ഗ്ലാസില് ഒഴിച്ച് സേര്‍വ് ചെയ്യാം.\nനട്‌സ് -50 ഗ്രാം\nചീസ് -75 ഗ്രാം\nബട്ടര് -50 ഗ്രാം\nഈന്തപ്പഴം കുരു കളഞ്ഞ് എടുക്കുക. ചെറുതായി അരിഞ്ഞ നട്‌സ് നെയ്യില് വറുത്തെടുക്കണം. ഇത് ഈന്തപ്പഴത്തില് നിറയ്ക്കുക. പൊടിയായി അരിഞ്ഞ ചീസും ബട്ടറും മുളകുപൊടിയും മുട്ടയുടെ മഞ്ഞയും മാവും ചേര്‍ത്ത് കുഴയ്ക്കണം. കനം കുറച്ച് പരത്തി വട്ടത്തില് മുറിച്ച് ഇത് ഈന്തപ്പഴം വച്ച് അരിക് ഒട്ടിച്ച് ചൂടായ എണ്ണയില് വറുക്കുക. ഈന്തപ്പഴം റോള് റെഡി.\nഡേറ്റ്‌സ് ഓട്‌സ് സ്മൂത്തി\nഓട്‌സ് -മൂന്ന് ടേബിള് സ്പൂണ്\nപാല് തണുത്തത് -ഒരു കപ്പ്\nഏലയ്ക്ക -മൂന്ന് എണ്ണം\nപഞ്ചസാര -ഒരു ടേബിള്‍സ്പൂണ്\nഓട്‌സ് ഒരു പാനിലിട്ട് ചെറുതായി വറക്കുക. ഇതു പകുതി പാലും പഞ്ചസാരയും ഈന്തപ്പഴവും ഏലയ്ക്കയും ചേര്‍ത്ത് നന്നായി അടിക്കണം. ഇതിലേക്ക് ബാക്കി പാലും കൂടി ചേര്‍ത്ത് അടിക്കുക. നട്‌സ് പൊടിച്ചത് വിതറി ഗാര്‍നിഷ് ചെയ്ത് വിളമ്പാം.\nഈന്തപ്പഴം -500 ഗ്രാം\nപച്ചമുളക് -അഞ്ച് എണ്ണം\nവെളുത്തുള്ളി -രണ്ടു കുടം\nകടുക് -ഒരു ടീസ്പൂണ്\nമുളകുപൊടി -രണ്ടു ടീസ്പൂണ്\nമഞ്ഞള്‍പൊടി -ഒരു ടീസ്പൂണ്\nനല്ലെണ്ണ -ഒരു കപ്പ്\nവിനാഗിരി -മൂന്ന് ടേബിള്‍സ്പൂണ്\nപഞ്ചസാര/ശര്‍ക്കര -ഒരു ടീസ്പൂണ്\nഈന്തപ്പഴം കുരുകളഞ്ഞ് എടുക്കുക. പച്ചമുളക് നടുവെ കീറി എടുക്കണം. ഇഞ്ചി അരിഞ്ഞെടുക്കുക. കടുക്, ഉലുവ ഇവ വറുത്ത് പൊടിക്കണം. എണ്ണ ചൂടാക്കി പച്ചമുളക് ഇഞ്ചി, വെളുത്തുള്ളി, കറിവേപ്പില ഇവ വഴറ്റുക. ചുവന്നു തുടുക്കുമ്പോള് തീ കുറച്ചുവച്ച് പൊടികള് എല്ലാം ചേര്‍ക്കണം. ഇതിലേക്ക് തിളപ്പിച്ച ചെറുചൂടുവെളളവും ഉപ്പും പഞ്ചസാരയും ഈന്തപ്പഴവും ചേര്‍ത്തു തിളച്ചശേഷം തീ നിര്‍ത്തുക. തണുത്തതിനുശേഷം നന്നായി ഉണങ്ങിയ കുപ്പിയില് കോരിയിട്ട് അടച്ച് സൂക്ഷിക്കാം.\nസോജി മനോജ് പാലാത്ര


കോന്തലയില് കെട്ടിയ താക്കോലിനാണ് അധികാരമെന്ന് തന്ത്രി കരുതരുത്: മുഖ്യമന്ത്രി • Live Kerala News\nകോന്തലയില് കെട്ടിയ താക്കോലിനാണ് അധികാരമെന്ന് തന്ത്രി കരുതരുത്: മുഖ്യമന്ത്രി\n24/10/2018 at 5:49 am\nപത്തനംതിട്ട: ശബരിമലയിലെ ആചാരങ്ങള് തെറ്റിച്ചാല് നടയടിച്ചിടുമെന്ന തന്ത്രിയുടെ പ്രസ്താവനയ്‌ക്കെതിരെ രൂക്ഷവിമര്‍ശനവുമായി മുഖ്യമന്ത്രി പിണറായി വിജയന്. ആന്ധ്രയില് നിന്നും കുടിയേറിയ ബ്രാഹ്മണര് മാത്രമാണ് താഴ്മണ് കുടുംബമെന്നും കോന്തലയില് കെട്ടിയ താക്കോലിലാണ് അധികാരമെന്ന് തന്ത്രി ധരിക്കരുതെന്നും അദ്ദേഹം പറഞ്ഞു. പത്തനംതിട്ടയില് എല്.ഡി.എഫ് സംഘടിപ്പിച്ച രാഷ്ട്രീയ വിശദീകരണ യോഗത്തില് സംസാരിക്കുന്നതിനിടെയിലാണ് അദ്ദേഹം ഇക്കാര്യം വ്യക്തമാക്കിയത്.\nനൈഷ്ഠിക ബ്രഹ്മചാരി പ്രതിഷ്ഠയുള്ള ക്ഷേത്രമാണ് ശബരിമല. അങ്ങനെയുള്ളിടത്ത് തന്ത്രിയും ബ്രഹ്മചാരിയാകണമെന്ന് മുഖ്യമന്ത്രി പറഞ്ഞു. ശബരിമല അടക്കലും തുറക്കലും തന്ത്രിയുടെ അവകാശമല്ല. കോന്തലയില് കെട്ടുന്ന താക്കോലിലാണ് അധികാരമെന്ന് കരുതരുതെന്നും പിണറായി വിജയന് വിമര്‍ശിച്ചു.\nദേവസ്വം ബോര്‍ഡ് വടി കൊടുത്ത് അടി വാങ്ങരുതെന്നും മുഖ്യമന്ത്രി മുന്നറിയിപ്പ് നല്‍കി. ചിലരുടെ കോപ്രായങ്ങള് കണ്ട് ബോര്‍ഡ് പിന്നാലെ പോകരുത്. ഭക്തരെ തടഞ്ഞ ജീവനക്കാര്‍ക്കെതിരെ നടപടി വേണം.ശബരിമല സ്ത്രീ പ്രവേശന വിഷയത്തില് പുനഃപരിശോധനാഹര്‍ജി നല്‍കാന് സര്‍ക്കാര് ഉദ്ദേശിക്കുന്നില്ലെന്നും അദ്ദേഹം പറഞ്ഞു.


ചൈനയുടെ കോവിഡ് മരുന്ന് സ്വീകരിച്ച ആളുടെ കൈകളുടെ ചലന ശേഷി നഷ്ടപ്പെട്ടു | Chanakya News\nHome WORLD ചൈനയുടെ കോവിഡ് മരുന്ന് സ്വീകരിച്ച ആളുടെ കൈകളുടെ ചലന ശേഷി നഷ്ടപ്പെട്ടു\nചൈനയുടെ കോവിഡ് മരുന്ന് സ്വീകരിച്ച ആളുടെ കൈകളുടെ ചലന ശേഷി നഷ്ടപ്പെട്ടു. ചൈനീസ് മരുന്ന് നിർമ്മാതാക്കളായ സിനോഫാം നിർമ്മിച്ച കോവിഡ് വാക്സിൻ സ്വീകരിച്ച വളണ്ടിയർമാരിൽ ഒരാൾക്കാണ് ന്യോറോളജിക്കൽ പ്രശ്‌നം ഉണ്ടായത്. പ്രശ്നം ശ്രദ്ധയിൽ പെട്ടതോടെ താൽക്കാലികമായി വാക്സിൻ നിർമാണ പ്രവർത്തനങ്ങൾ നിർത്തിവെച്ചു.\nചൈനീസ് കോവിഡ് വാക്സിൻ സ്വീകരിച്ച വളണ്ടിയർമാരിൽ ഒരാൾക്ക് കൈകാലുകലുകൾ അനക്കാൻ സാധിക്കുന്നില്ലെന്ന് പ്രാദേശിക മാധ്യമങ്ങൾ റിപ്പോർട്ട് ചെയ്യുന്നു. ഗ്വിലെയിൻ ബാരെ സിഡ്രോം എന്ന രോഗാവസ്ഥയുടെ ലക്ഷണങ്ങളാണ് മരുന്ന് സ്വീകരിച്ച ആളിൽ കണ്ടെത്തിയത്. കൈയ്യുടെയും കാലിന്റെയും ചലനാവസ്ഥയെ ബാധിക്കുന്ന രോഗമാണ് ഗ്വിലെയിൻ ബാരെ സിൻഡ്രോം.


champions league messi psg ചാമ്പ്യൻസ് ലീഗ്: മെസിക്ക് ഇരട്ട\nBy : Basith October 20, 2021 comments\nചാമ്പ്യൻസ് ലീഗിൽ പിഎസ്ജിക്ക് തുടർച്ചയായ രണ്ടാം ജയം. ഗ്രൂപ്പ് എയിൽ നടന്ന മത്സരത്തിൽ ജർമ്മൻ ക്ലബ് ആർബി ലെപ്സിഗിനെയാണ് പിഎസ്ജി രണ്ടിനെതിരെ മൂന്ന് ഗോളുകൾക്ക് കീഴടക്കിയത്. പിഎസ്ജിക്ക് വേണ്ടി ഇതിഹാസ താരം ലയണൽ മെസി ഇരട്ട ഗോളുകൾ നേടി. കിലിയൻ എംബാപ്പെയാണ് പിഎസ്ജിയുടെ മൂന്നാം ഗോൾ നേടിയത്. ആന്ദ്രേ സിൽവ, നോർദി മുകിയേലെ എന്നിവരാണ് ലെഗ്സിഗിൻ്റെ ഗോൾ സ്കോറർമാർ. (champions league messi psg)\nസ്വന്തം തട്ടകത്തിൽ നടന്ന മത്സരത്തിൻ്റെ 9ആം മിനിട്ടിൽ തന്നെ പിഎസ്ജി മുന്നിലെത്തി. ജർമ്മൻ താരം ജൂലിയൻ ഡ്രാക്സ്ലറുടെ അസിസ്റ്റിൽ നിന്ന് എംബാപ്പെയാണ് പിഎസ്ജിയുടെ ആദ്യ ഗോൾ നേടിയത്. ഈ നീക്കത്തിൻ്റെ തുടക്കം മെസിയിൽ നിന്നായിരുന്നു. ഒരു ഗോൾ വീണതോടെ നിരന്തരമായ തുടരാക്രമണങ്ങൾ നടത്തിയ ലെപ്സിഗ് 28ആം മിനിട്ടിൽ സമനില പിടിച്ചു. 28 മിനിറ്റിൽ ആഞ്ചലീന്യോ നൽകിയ പാസിൽ നിന്നു ആന്ദ്ര സിൽവയാണ് ഗോൾ നേടിയത്. ആദ്യ പകുതി 1-1 എന്ന സ്കോറിൽ പിരിഞ്ഞു. രണ്ടാം പകുതിയിലും തകർപ്പൻ കളി കെട്ടഴിച്ച ജർമൻ ക്ലബ് 57ആം മിനിട്ടിൽ ഫ്രഞ്ച് ചാമ്പ്യന്മാരെ ഞെട്ടിച്ച് ലീഡെടുത്തു. ആഞ്ചലീന്യോയുടെ ക്രോസിൽ നിന്ന് മുകിയേലെ ലെപ്സിഗിനെ മുന്നിലെത്തിച്ചു. എന്നാൽ, 10 മിനിട്ടുകൾക്കുള്ളിൽ പിഎസ്ജി സമനില തിരിച്ചുപിടിച്ചു. എംബാപ്പെയുടെ പാസിൽ നിന്ന് മെസി തൻ്റെ ആദ്യ ഗോൾ നേടി.7മിനിട്ടുകൾക്ക് ശേഷം എംബാപ്പെയെ ബോക്സിൽ വീഴ്ത്തിയതിനു ലഭിച്ച പെനാൽറ്റി ഒരു പനേക കിക്കിലൂടെ വലയിലെത്തിച്ച മെസി പിഎസ്ജിക്ക് ലീഫും ജയവും നേടിക്കൊടുക്കുകയായിരുന്നു. 93ആം മിനിട്ടിൽ അഷ്റഫ് ഹക്കീമിയെ ബോക്സിൽ ഫൗൾ ചെയ്തതിനു ലഭിച്ച പെനാൽറ്റി സ്കോർ ചെയ്യാൻ എംബാപ്പെയ്ക്ക് സാധിച്ചില്ല.\nRead Also : മാഞ്ചസ്റ്റർ യുണൈറ്റഡിനെ പരിശീലിപ്പിക്കാൻ സിദാൻ?; ഒലെ പുറത്തേക്കെന്ന് റിപ്പോർട്ട്\nഗ്രൂപ്പ് ഡിയിൽ നടന്ന മത്സരത്തിൽ റയൽ മാഡ്രിഡ് ഉക്രൈൻ ക്ലബ് ഷാക്തറിനെ മടക്കമില്ലാത്ത അഞ്ച് ഗോളുകൾക്ക് തകർത്തു. ഷാക്തറിൻ്റെ മൈതാനത്ത് നടന്ന മത്സരത്തിൽ വിനീഷ്യസ് ജൂനിയർ റയലിനായി ഇരട്ട ഗോളുകൾ നേടി. റോഡ്രിഗോ, കരീം ബെൻസേമ എന്നിവരും റയലിനായി വല കുലുക്കിയപ്പോൾ ഒരെണ്ണം സെൽഫ് ഗോളാണ്.\n37ആം മിനിട്ട് വരെ റയൽ ആക്രമണങ്ങൾ പ്രതിരോധിച്ച് നിർത്തിയ ഷാക്തറിന് പിന്നീടാണ് അടിതെറ്റിയത്. ആദ്യ പകുതി അവസാനിക്കുമ്പോൾ റയൽ സെർഹി ക്രിവ്സ്റ്റോവിൻ്റെ സെൽഫ് ഗോളിൽ ഒരു ഗോളിനു മുന്നിലായിരുന്നു. തുടർന്ന് 51, 56 മിനിട്ടുകളിൽ വല ചലിപ്പിച്ച വിനീഷ്യസ് റയലിന് ആധികാരികമായ ലീഡ് നൽകി. 64ആം മിനിട്ടിൽ റോഡ്രിഗോയിലൂടെ നാലാം ഗോൾ നേടിയ റയൽ രണ്ടാം പകുതിയുടെ ഇഞ്ചുറി ടൈമിൽ കരീം ബെൻസേമയിലൂടെ ഗോൾ പട്ടിക പൂർത്തിയാക്കി.\nStory Highlights : champions league lionel messi psg real madrid\nRead more on: champions league | lionel messi | PSG | real madrid\nഎൽ ക്ലാസിക്കോ: ബാഴ്‌സിലോണയെ തകർത്ത് റയൽ മാഡ്രിഡ്


ഇതുണ്ടെങ്കിൽ പാമ്പ് വീടിന്റെ പരിസരത്തു വരില്ല\nഹായ് ഫ്രണ്ട്സ് വെൽക്കം ടു ചാനൽ ഇന്നത്തെ വീഡിയോയിൽ നമ്മൾ കാണിക്കുന്നത് നമ്മുടെ മഴക്കാലത്ത് ആണെങ്കിലും വേനൽക്കാലത്ത് ആണെങ്കിലും നമ്മുടെ വീട്ടിലെ ക്ഷണിക്കാതെ വരുന്ന അതിഥിയാണ് പാമ്പ്. ചിലർക്കൊക്കെ പാമ്പിനെ വളരെയധികം പേടിയാണ്. എന്റെ വീട്ടിലെ ഒക്കെ പറഞ്ഞു കഴിഞ്ഞാൽ.. എന്റെ വീട് പാലക്കാട് ആണ്.. നാട്ടുമ്പുറത്ത് ആണ്.. കൃഷിക്കാരാണ് ഞങ്ങൾ.\nഅപ്പോൾ മിക്കപ്പോഴും നമ്മുടെ വീട്ടിലെ ഡെയിലി ഒന്നോരണ്ടോ പാമ്പ് ഒക്കെ മിറ്റത്ത് കാണും… പ്രത്യേകിച്ച് മഴക്കാലമാകുമ്പോൾ അവിടെ എന്തായാലും പാമ്പുകൾ ഒക്കെ അരിച്ച് വരാനുള്ള സാധ്യതകൾ ഏറെയാണ്. വീടിനകത്ത് കേറില്ലെങ്കിലും നമ്മുടെ ചുറ്റുപാടിൽ ഒക്കെ ഉണ്ടാക്കാൻ ഉള്ള ചാൻസ് ഉണ്ട്. വീടിനകത്ത് കയറാതിരിക്കാൻ ഉം അതേപോലെ തന്നെ നമുക്ക്… വീടിന്റെ മുറ്റത്ത് ഒക്കെ കാണുമ്പോൾ നമുക്ക് പേടിയാണ്.\nഅതൊക്കെ മാറ്റിയെടുക്കാൻ നമുക്ക് അത് വരാതിരിക്കാൻ ഉള്ള ഒരു സംഭവം ആണ് ഇവിടെ പറയുന്നത്. അതിനായിട്ട് നമ്മൾ രണ്ടു കാര്യങ്ങൾ പറയുന്നുണ്ട്. അതിൽ ഏറ്റവും പ്രധാനപ്പെട്ടത് ഒന്നും നമ്മുടെ വീട്ടിലും മണ്ണിൽ ഉണ്ടെങ്കിൽ അത് വീടിനു ചുറ്റും ഒഴിച്ചു കൊടുക്കുക. വീടിനുചുറ്റും എന്നുപറഞ്ഞാൽ പറമ്പു മൊത്തം അല്ല വീടിരിക്കുന്ന ആ കോമ്പൗണ്ടിന് ചുറ്റും. അതിന്റെ മണം കേട്ട് കഴിഞ്ഞാൽ പാമ്പു വരില്ല.\nഅതിന്റെ മണം പാമ്പിനെ ഇഷ്ടമല്ല. അതിനോടൊപ്പം തന്നെ നിങ്ങൾ ചെയ്യേണ്ട മറ്റൊരു കാര്യമാണ് ഇനി പറയാൻ പോകുന്നത്. നമ്മൾ ഇവിടെ കുറച്ച് വെളുത്തുള്ളി എടുത്തുവച്ചിട്ടുണ്ട്. വെളുത്തുള്ളി നിങ്ങൾ തോൽ ഓടുകൂടി തന്നെ ചതച്ചു കൊടുക്കുക. അപ്പോൾ ഇത് നിങ്ങൾ ചെയ്തെടുക്കാൻ ആയിട്ട് ഒരു ബക്കറ്റ് രണ്ട് ബക്കറ്റ് വെള്ളം വേണം. രണ്ടു ബക്കറ്റ് വെള്ളം ഉണ്ടെങ്കിൽ ധാരാളം ആയിരിക്കും. വീടിരിക്കുന്ന തിനുചുറ്റും ഒന്നു തെളിച്ചു കൊടുക്കാൻ ആയിട്ട് അതുപോലെതന്നെ മുറ്റത്ത് ഒന്നും വരാതിരിക്കാൻ.


പിണറായി-മോദി കൂടിക്കാഴ്ച ഇന്ന് • ഇ വാർത്ത | evartha\nപിണറായി-മോദി കൂടിക്കാഴ്ച ഇന്ന്\nമുഖ്യമന്ത്രി പിണറായി വിജയന് ഇന്ന് ഡല്‍ഹിയിലേക്ക് പോകും. പ്രധാനമന്ത്രി നരേന്ദ്ര മോദി, രാഷ്ട്രപതി പ്രണബ് മുഖര്‍ജി, ഉപരാഷ്ട്രപതി ഹാമിദ് അന്‍സാരി, ധനമന്ത്രി അരുണ് ജെയ്റ്റ്ലി എന്നിവരുമായി കൂടിക്കാഴ്ച നടത്തും. സൗഹൃദ സന്ദര്‍ശനമാണ് ഉദ്ദേശിക്കുന്നത്.\nവൈകീട്ട് നാലു മണിക്ക് റെയ്സ്കോഴ്സ് റോഡിലെ വസതിയിലാണ് പ്രധാനമന്ത്രി നരേന്ദ്രമോദിയെ കാണുന്നത്. രാവിലെ പത്തരക്ക് വിമാനത്താവളത്തിലെത്തുന്ന മുഖ്യമന്ത്രിക്ക് 11 മണിക്ക് കേരളഹൗസില് ഒൗപചാരികവരവേല്‍പ്പ് നല്‍കും. വൈകീട്ട് ആറുമണിക്കാണ് രാഷ്ട്രപതി പ്രണബ് മുഖര്‍ജിയുമായി കൂടിക്കാഴ്ച നടത്തുന്നത്. രണ്ട് ദിവസത്തെ സിപിഎം പൊളിറ്റ് ബ്യൂറോ യോഗത്തിലും പിണറായി പങ്കെടുക്കും.\nമുഖ്യമന്ത്രിയായതിനു ശേഷം പിണറായിയുടെ ആദ്യ സന്ദര്‍ശനമാണിത്. പ്രിന്‍സിപ്പല് സെക്രട്ടറിയുടെ ചുമതല വഹിക്കുന്ന അഡീഷനല് ചീഫ് സെക്രട്ടറി നളിനി നെറ്റോയും മുഖ്യമന്ത്രിയെ അനുഗമിക്കും. ഡല്‍ഹിയിലെ മലയാളി സംഘടനകളുടെ ആഭിമുഖ്യത്തില് സംഘടിപ്പിക്കുന്ന സ്വീകരണ പരിപാടികളിലും പങ്കെടുക്കുമെന്നാണ് അറിയുന്നത്.


ഇനി 'അഞ്ചിരട്ടി' വലുപ്പം വേണ്ട: പി.എസ്.സി റാങ്ക് പട്ടികകളുടെ വലുപ്പം കുറയ്ക്കാന് സര്‍ക്കാര് - Malayali Express\nപി.എസ്.സി റാങ്ക് പട്ടികകളുടെ വലുപ്പം കുറയ്ക്കാന് സര്‍ക്കാര്. റാങ്ക് പട്ടികയില് ഉള്‍പ്പെട്ടിട്ടും നിരവധി ഉദ്യോഗാര്‍ത്ഥികള്‍ക്ക് നിയമനം ലഭിക്കുന്നില്ലെന്ന് ആക്ഷേപം വ്യാപകമാകുന്ന സാഹചര്യത്തിലാണ് റാങ്ക് പട്ടികകളുടെ വലുപ്പം കുറയ്ക്കാന് സര്‍ക്കാര് നീക്കം.\nഒഴിവുകളുടെ അഞ്ചിരട്ടി ഉദ്യോഗാര്‍ത്ഥികളെ റാങ്ക് പട്ടികയില് ഉള്‍പ്പെടുത്തുന്നത് ഒഴിവാക്കാനാണ് നീക്കം. ഇതോടെ മെയിന്-സപ്ലിമെന്ററി ലിസ്റ്റുകളില് ഉള്‍പ്പെടുത്തുന്ന ഉദ്യോഗാര്‍ത്ഥികളുടെ എണ്ണം കുറയ്ക്കും. ഇതുസംബന്ധിച്ച് ഉത്തരവ് ഉടന് പുറത്തിറങ്ങും.\nചട്ടം അനുസരിച്ചാണ് ഒഴിവുകളുടെ അഞ്ചിരട്ടി പേരെ ഉള്‍്െപടുത്തുന്നതെന്നും സര്‍ക്കാര് ചട്ടം മാറ്റിയാല് അതനുസരിച്ച് പ്രവര്‍ത്തിക്കുമെന്നും പി.?സ്സി ചെയര്‍മാന് എം.കെ സക്കീര് വ്യക്തമാക്കിയിരുന്നു.


20 നവംബർ 1923; 98 വർഷങ്ങൾക്ക് മുമ്പ് (1923-11-20)\n↑ 1.0 1.1 "ആർക്കൈവ് പകർപ്പ്". മൂലതാളിൽ നിന്നും 2012-09-05-ന് ആർക്കൈവ് ചെയ്തത്. ശേഖരിച്ചത് 2012-09-05.\n↑ "ആർക്കൈവ് പകർപ്പ്". മൂലതാളിൽ നിന്നും 2012-09-05-ന് ആർക്കൈവ് ചെയ്തത്. ശേഖരിച്ചത് 2012-09-05.\n↑ Government of India to Infuse Rs 1,100 Crore in Andhra Bank[പ്രവർത്തിക്കാത്ത കണ്ണി]\n↑ LIC buys 101,000 shares of Andhra Bank [പ്രവർത്തിക്കാത്ത കണ്ണി]\nAndhra Bank എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\n"https://ml.wikipedia.org/w/index.php?title=ആന്ധ്ര_ബാങ്ക്&oldid=3624279" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 21:21, 10 ഓഗസ്റ്റ് 2021.


സൗദിയില് സ്വകാര്യ മേഖലയിലെ സ്ഥാപനങ്ങള്‍ക്ക് ഇന്നുമുതല് വീട്ടിലിരുന്ന് ജോലി\nതൊഴില് മാനവവിഭവ വകുപ്പ് മന്ത്രാലയത്തിന്റേതാണ് തീരുമാനം\n18 Mar, 2020 at 10:20 AM\nസൌദി അറേബ്യയിലെ സ്വകാര്യ മേഖലയിലെ മുഴുവന് സ്ഥാപനങ്ങളുടേയും ആസ്ഥാനങ്ങളില് 15 ദിവസത്തെ നിയന്ത്രണം പ്രഖ്യാപിച്ചു. തൊഴില് മാനവവിഭവ ശേഷി മന്ത്രാലയത്തിന്റേതാണ് തീരുമാനം. ഇതിനാല് വിവിധ കമ്പനികളുടെ മെയിന് ഓഫീസുകളില് ജോലി ചെയ്യുന്നവര് ഓഫീസില് ഹാജരാകാന് പാടില്ല. പകരം വീട്ടിലിരുന്നേ ജോലി ചെയ്യാവൂ. സ്വകാര്യ മേഖലയിലെ ഓരോ സ്ഥാപനത്തിലേയും ഓഫീസില് ഹാജരാകുന്ന ജീവനക്കാരുടെ എണ്ണം കുറക്കണമെന്നും മന്ത്രാലയം നിര്‍ദേശം നല്‍കി. അനിവാര്യമായും പ്രവര്‍ത്തിക്കേണ്ട സ്ഥാപനങ്ങളില് ഏറ്റവും കുറഞ്ഞ എണ്ണം ജീവനക്കാരെ വെച്ച് പ്രവര്‍ത്തിപ്പിക്കണം. ബാക്കിയുള്ളവര് വീട്ടിലോ താമസ സ്ഥലത്തോ ഇരുന്ന് ജോലി ചെയ്യിപ്പിക്കണം. വെള്ളം, കമ്യൂണിക്കേഷന്, വൈദ്യുതി മേഖലയിലെ സ്വകാര്യ സ്ഥാപനങ്ങള്‍ക്ക് ഈ നിബന്ധന ബാധകമല്ല. കൊറോണ പ്രതിരോധ പ്രവര്‍ത്തനം കാര്യക്ഷമമാക്കുന്നതിന്റെ ഭാഗമായാണ് തീരുമാനം. \nമന്ത്രാലയത്തിന്റെ ഉത്തരവുകളില് പറയുന്ന സ്വകാര്യ സ്ഥാപനങ്ങള് പ്രധാന നിര്‍ദേശങ്ങള് ഇവയാണ്:\n1. സ്വകാര്യ മേഖലയിലെ സ്ഥാപനങ്ങളുടെ മുഴുവന് മെയിന് ഓഫീസുകളും പതിനഞ്ച് ദിവസത്തേക്ക് ഓഫീസില് ഹാജരാകാന് പാടില്ല. ഇത് മന്ത്രാലയത്തിന്റെ ഉത്തരവ് വന്നതിനാല് ഇപ്പോള് മുതല് പ്രാബല്യത്തിലാണ്. ജീവനക്കാര്‍ക്ക് വീടുകളിലോ താമസ സ്ഥലങ്ങളിലോ തങ്ങി ജോലി ചെയ്യാം.\n2. സ്ഥാപനങ്ങളില് ഒരേ സമയം 40 ശതമാനത്തില് കൂടുതല് ജീവനക്കാര് പാടില്ല. എന്നാല് വെള്ളം, വൈദ്യുതി, കമ്യൂണിക്കേഷന് എന്നീ മേഖലയിലുള്‍പ്പെടെ അനിവാര്യമായും പ്രവര്‍ത്തിക്കേണ്ട സ്ഥാപനങ്ങളില് അമ്പതിലധികം ജീവനക്കാരുണ്ടെങ്കില് ഇവിടെ നിര്‍ബന്ധമായും ചില ക്രമീകരണങ്ങള് വേണം. ഓരോ ദിവസവും സ്ഥാപനത്തില് ജീവനക്കാരെത്തുന്പോള് ഉപകരണമുപയോഗിച്ച് താപനില നോക്കണം, ജീവനക്കാര്‍ക്ക് ഏതെങ്കിലും തരത്തിലുള്ള ശാരീരിക പ്രയാസമുണ്ടെങ്കില് ഓഫീസില് പ്രവേശിപ്പിക്കരുത്. സ്ഥാപനങ്ങളില് ഓരോ ജീവനക്കാരനും ജോലി ചെയ്യുന്ന അകലം വര്‍ധിപ്പിക്കണം. ഹെഡ്ക്വാര്‍ട്ടേഴ്സുകളിലെ ജിം, നഴ്സറി സന്പ്രദായങ്ങളും നിര്‍ത്തലാക്കി.\n3. ഭക്ഷണം, മരുന്ന്, ചരക്കു നീക്കം എന്നീ മേഖലയിലെ സ്ഥാപനങ്ങള്‍ക്ക് പ്രവര്‍ത്തിക്കാം. എന്നാല് ഇവിടെ നാല്‍പതിലധികം ജീവനക്കാരുണ്ടെങ്കില് മേല്‍പറഞ്ഞ ക്രമീകരണങ്ങള് നിര്‍ബന്ധമായും പാലിക്കണം.\n4. ചരക്കു നീക്കം ഉള്‍പ്പെടെയുള്ള മേഖലയില് ജോലി ചെയ്യുന്നവരില് ഓണ്‍ലൈന് വഴിയും ടെലഫോണ് വഴിയും ഈ ജോലി വീട്ടില് നിന്നും ചെയ്യാനാകുമെങ്കില് അത് നടപ്പാക്കണം.\n5. ഗര്‍ഭിണികള്, അസുഖ ലക്ഷണമുള്ളവര്, ഗുരുതര അസുഖമുള്ളവര്, 55 വയസ്സിന് മുകളിലുള്ളവര് എന്നിവര്‍ക്ക് നിര്‍ബന്ധമായും 14 ദിവസത്തെ ലീവ് നല്‍കണം. ഇത് ഇവരുടെ ആകെയുള്ള അവധികളില് നിന്ന് കുറക്കാനും പാടില്ല.\n6. സര്‍ക്കാറുമായി സഹകരിച്ചും സര്‍ക്കാറിന് സേവനം നേരിട്ട് നല്‍കുന്നതുമായ മുഴുവന് സ്ഥാപനങ്ങളും മതിയായ ക്രമീകരണങ്ങളും സേവനങ്ങളും ഉറപ്പു വരുത്തി മാത്രമേ ജീവനക്കാര് അവധി നല്‍കാവൂ.\nലീവ് അനുവദിക്കാതിരിക്കുന്നതും മേല് പറഞ്ഞ നിബന്ധനകള് പാലിക്കാതിരിക്കുന്നതും നിയമ ലംഘനമായി കണക്കാക്കും. നടപടി ക്രമങ്ങളിലെ സംശയങ്ങള്‍ക്ക് മന്ത്രാലയവുമായി ബന്ധപ്പെടാമെന്നും വകുപ്പ് അറിയിച്ചു.


റവന്യൂ വകുപ്പിലെ സ്റ്റാഫ് പാറ്റേൺ മാറ്റണമെന്ന ആവശ്യം സർക്കാരിന് മുന്നിൽ വെക്കും: മന്ത്രി കെ രാജൻ | Revenue department staff pattern should be changed says Minister K Rajan\nറവന്യൂ വകുപ്പിലെ സ്റ്റാഫ് പാറ്റേൺ മാറ്റണമെന്ന ആവശ്യം സർക്കാരിന് മുന്നിൽ വെക്കും: മന്ത്രി കെ രാജൻ\nറവന്യു വകുപ്പിലെ സ്റ്റാഫ് പാറ്റേൺ 1964 ലെയാണ്. അത് സഹിക്കാവുന്നതിലും അപ്പുറമാണ്. ജോലിക്കാരുടെയും സർവെക്കാരുടെയും എണ്ണത്തിൽ മാറ്റമുണ്ടാകണം\nThiruvananthapuram, First Published Jun 17, 2021, 5:38 PM IST\nതിരുവനന്തപുരം: റവന്യൂ വകുപ്പിലെ സ്റ്റാഫ് പാറ്റേൺ കാലഹരണപ്പെട്ടതാണെന്ന് മന്ത്രി കെ രാജൻ. ഏഷ്യാനെറ്റ് ന്യൂസ് ഓൺലൈനിന് അനുവദിച്ച പ്രത്യേക അഭിമുഖത്തിലാണ് മന്ത്രി തന്റെ നിലപാട് വ്യക്തമാക്കിയത്. വില്ലേജ് ഓഫീസുകളിൽ നിന്ന് ലഭിക്കുന്ന രേഖകൾ ആധികാരികമാണ്. അതിന്റെ എണ്ണം കുറയ്ക്കാനാവില്ല. ജീവനക്കാരുടെ ജോലി ഭാരം ലഘൂകരിക്കുക സർട്ടിഫിക്കറ്റിന്റെ എണ്ണം കുറച്ചല്ല. അതിന് ഇ-സംവിധാനം വരേണ്ടതുണ്ടെന്നും അദ്ദേഹം പറഞ്ഞു.\nറവന്യൂ വകുപ്പിലെ സ്റ്റാഫ് പാറ്റേൺ 1964 ലെയാണ്. അത് സഹിക്കാവുന്നതിലും അപ്പുറമാണ്. ജോലിക്കാരുടെയും സർവെക്കാരുടെയും എണ്ണത്തിൽ മാറ്റമുണ്ടാകണം. മന്ത്രിയെന്ന നിലയിൽ താനും ജീവനക്കാരുടെ എണ്ണം വർധിപ്പിക്കണം എന്ന നിലപാടുകാരനാണ്. ഈ വകുപ്പാണ് ഏറ്റവും പ്രധാനപ്പെട്ടത്. എന്നാൽ തദ്ദേശ സ്ഥാപനങ്ങളിലെ ജീവനക്കാരുടെ എണ്ണവുമായി റവന്യൂ വകുപ്പിലെ ജീവനക്കാരുടെ എണ്ണം താരതമ്യം ചെയ്യേണ്ടതില്ലെന്നും അദ്ദേഹം പറഞ്ഞു.\nറവന്യൂ വിദ്യാഭ്യാസ പാക്കേജ് ആവശ്യം\nതൊഴിൽ നൈപുണ്യത്തിന്റെ ഭാഗമായി റവന്യൂ വകുപ്പ് ജീവനക്കാർക്ക് പരിശീലനം അത്യാവശ്യമാണ്. റവന്യൂ ജീവനക്കാർക്ക് വേണ്ടി വിദ്യാഭ്യാസ പാക്കേജ് ആവശ്യമാണ്. ഉത്തരവുകളെ വ്യാഖ്യാനിക്കുന്നതിലും അത് നടപ്പാക്കുന്നതിലും അടക്കം അടിസ്ഥാന കാര്യങ്ങളിൽ പരിശീലനം നൽകേണ്ടതുണ്ട്. പരിശീലനം നേടിയാൽ മാത്രമേ തുടർ നടപടി സ്വീകരിക്കാനാവൂ എന്ന് നിർബന്ധിക്കപ്പെട്ടാലേ അത് കൃത്യമായി നടപ്പിലാക്കാനാവൂ. കേരളത്തിലെ റവന്യൂ ഉദ്യോഗസ്ഥർക്ക് വിവിധ കാറ്റഗറി തിരിച്ച് വിവിധ ടീമുകളായി സാമൂഹ്യ മാധ്യമങ്ങൾ വഴി ബന്ധിപ്പിക്കും. ഒരു സർക്കാർ ഉത്തരവ് ഇറങ്ങിയാൽ അതിനെ കുറിച്ച് അറിവും വ്യക്തതയും നൽകാനാവുന്ന ഇ-വിദ്യാഭ്യാസ കേന്ദ്രവും, ഭൗതിക വിദ്യാഭ്യാസ സംവിധാനവും ഒരുക്കണമെന്നാണ് ലക്ഷ്യം. തിരുവനന്തപുരത്തെ ഐഎൽഡിഎം മാതൃകാ സ്ഥാപനമായി വികസിപ്പിക്കാനാവുമെന്നാണ് പ്രതീക്ഷയെന്നും മന്ത്രി പറഞ്ഞു.\nസർക്കാരിന്റെ ഉത്തരവുകളും ആനുകൂല്യങ്ങളും എങ്ങിനെയാണ് വിതരണം ചെയ്യേണ്ടതെന്ന് കൃത്യമായി നിർദ്ദേശം നൽകേണ്ടത്. ഒരു ഉത്തരവിറങ്ങുമ്പോൾ അതിന്റെ കൃത്യമായ വ്യാഖ്യാനം, അതുമായി ബന്ധപ്പെട്ട നിയമങ്ങൾ തുടങ്ങിയ വിവരങ്ങൾ ഉദ്യോഗസ്ഥർക്ക് ലഭ്യമാക്കണം. ഇതിനെല്ലാമായി ഒരു വെബ്സൈറ്റിലൂടെ ചെറിയ ചെറിയ രേഖകൾ, വീഡിയോകൾ എന്നിവ വഴി ലഭ്യമാക്കാനാണ് ആലോചിക്കുന്നത്. വില്ലേജ് ഓഫീസുകളിൽ ഫ്രണ്ട് ഓഫീസ് സംവിധാനം വേണം. അതിനൊക്കെ വേണ്ടി സ്റ്റാഫ് പാറ്റേൺ മാറ്റാൻ ആവശ്യപ്പെടും. അത് എപ്പോൾ നടക്കുമെന്ന് പറയാനാവില്ല. എന്നാൽ അത്തരമൊരു ലക്ഷ്യം റവന്യൂ വകുപ്പിന് മുന്നിലുണ്ട്. ഇനി റവന്യു വകുപ്പിന്റെ ഓഫീസുകളിൽ പേരുദോഷമുണ്ടാക്കുന്ന ഏജന്റുമാർക്ക് വട്ടമിട്ട് പറക്കുന്ന രീതി അവസാനിപ്പിക്കാനാവും എന്നാണ് പ്രതീക്ഷിക്കുന്നത്.\nsays Minister K Rajan\nസ്റ്റാഫ് പാറ്റേൺ മാറ്റണമെന്ന ആവശ്യം\nസർക്കാരിന് മുന്നിൽ വെക്കും\nറവന്യൂവകുപ്പില് കൂട്ട സ്ഥലംമാറ്റം; മരംമുറി നിയമവിരുദ്ധമെന്ന് എഴുതിയ ഉദ്യോഗസ്ഥയെ അടക്കം മാറ്റി


Different ways to recover data from Mobile, Camera, Laptop etc - Malayalam Gizbot\n23 min ago ബിഎസ്എൻഎൽ പ്ലാനുകളിൽ മാറ്റം; വാലിഡിറ്റി കുറച്ചു, മൂന്ന് പ്ലാനുകൾ പിൻവലിച്ചു\nഫോണ്, ക്യാമറ, പിസി ഡാറ്റകള് വീണ്ടെടുക്കാന് പല വഴികള്!\nനമ്മുടെ ഫോണുകളില് ഒട്ടനേകം വീഡിയോകളും ഫോട്ടോകളും ഉണ്ട്. ചിലപ്പോള് ചില പ്രശ്‌നങ്ങള് കൊണ്ട് ഫോണിലെ ഡാറ്റകള് എല്ലാം തന്നെ നഷ്ടപ്പെടും. ഈ ഒരു അവസ്ഥയില് നിങ്ങളുടെ ഫോണിലെ ഡാറ്റകള് എങ്ങനെ വീണ്ടെടുക്കാം?\nപല ഘട്ടങ്ങളിലൂടെ ഫോണ് ഡാറ്റകള് വീണ്ടെടുക്കാം. എന്നാല് ഇന്നത്തെ ഗിസ്‌ബോട്ട് ലേഖനത്തില് ഡാറ്റ റക്കവറി സോഫ്റ്റ്‌വയറുകള് ഇവിടെ പരിചയപ്പെടുത്തുന്നു.\nവണ്ടര്‍ഷെയര് ഡാറ്റ റക്കവറി\nനിങ്ങള് ഇല്ലാതാക്കിയ മെയിലുകള്, ഫോട്ടോകള്, വീഡിയോകള്, ഓഡിയോ ഫയലുകള് എന്നിവ വീണ്ടെടുക്കാന് വണ്ടര്‍ഷെയര് ഡാറ്റ റക്കവറി സോഫ്റ്റ്‌വയര്\nസഹായിക്കുന്നു. ഇതില് നിങ്ങള്‍ക്ക് 500ല് അധികമുളള വ്യത്യസ്ഥ ഫയലുകള് പു:നസ്ഥാപിക്കാന് ശേഷിയുണ്ട്.\nഡിജിറ്റല് ക്യാമറയില് ഉപയോഗിക്കുന്ന ഫോണുകളുടേയും മെമ്മറി കാര്‍ഡുകളുടേയും ഫോട്ടോകളും ഇമേജുകളും വീണ്ടെടുക്കാന് ഉപയോഗിക്കുന്ന ഒരു സോഫ്റ്റ്‌വയറാണ് ഇത്. മെമ്മറി കാര്‍ഡ് വീണ്ടെടുക്കാനുളള കഴിവ് ഇതിന്റെ പേരില് തന്നെ വ്യക്തമാക്കുന്നുണ്ട്.\nഫോണ് ഡാറ്റ ഫോട്ടോറെക് സോഫ്റ്റ്‌വയര് ഉപയോഗിച്ചും വീണ്ടെടുക്കാം. ഇത് GPLV v2+ല് ആണ് നല്‍കിയിരിക്കുന്നത്. മെമ്മറി കാര്‍ഡില് അല്ലെങ്കില് ഫോണില് നിന്നും നീക്കം ചെയ്ത ഫയലുകള് എല്ലാം തന്നെ പുന: സ്ഥാപിക്കാം.\nറക്കവര് മൈ ഫയല്‍സ്\nഹാര്‍ഡ് ഡ്രൈവുകള്, ഡിജിറ്റല് ക്യാമറകള്, ഇമെയിലുകള് എന്നിവയില് നിന്നുമുളള ഫോട്ടോകള്, ഇമേജുകള് എന്നിവ ഉള്‍പ്പെടെയുളള ഡാറ്റകള് വീണ്ടെടുക്കാന് ഈ സോഫ്റ്റ്വയറുകള് എളുപ്പമാക്കുന്നു. ഒരു സാങ്കേതിക വിദ്യയും ഉപയോഗിക്കാതെ തന്നെ ഇത് വേഗത്തില് ഉപയോഗിക്കാം.\nറീസൈക്കിള് ബിന്നില് നിന്നും വിന്‍ഡോസ്, കമ്പ്യൂട്ടര്, ഡിജിറ്റല് ക്യാമറ, എംപി3 പ്ലേയര് എന്നിവയില് നിന്നും നീക്കം ചെയ്ത ഫയലുകള് വീണ്ടെടുക്കാന് സഹായിക്കുന്നു. ഫോണിലെ ഡാറ്റകളും ഇതിലൂടെ വീണ്ടെടുക്കാം.\nThe effective software to use in the recovery of deleted mails, photos, videos and audio files. It is easy to use and requires no prior skills.


മഴക്കാലരോഗങ്ങൾക്കെതിരെ ജാഗ്രത പാലിക്കണം: ഡിഎംഒ | Breaking News from Kerala Districts India and World. News Sports News Cricket News Updates\nMay 20, 2022 05:34 PM | By Niranjana\nകണ്ണൂർ : ജില്ലയിൽ മഴശക്തി പ്രാപിച്ചതോടെ മഴക്കാലരോഗങ്ങളും, ഉരുൾപൊട്ടൽ, വെളളപ്പൊക്കം തുടങ്ങിയ പ്രകൃതിദുരന്തങ്ങളും ഉണ്ടാവാൻ സാധ്യതയുളളതിനാൽ പൊതുജനങ്ങൾ കൂടുതൽ ജാഗ്രത പാലിക്കണമെന്ന് ജില്ലാ മെഡിക്കൽ ഓഫീസർ (ആരോഗ്യം) അറിയിച്ചു.\nജലദോഷപ്പനി അഥവാ വൈറൽ പനി: ജലദോഷപ്പനിയുളളവർ വീട്ടിൽ വിശ്രമിക്കുകയും ആവശ്യത്തിന് വെളളം കുടിക്കുകയും പോഷകങ്ങൾ അടങ്ങിയ എളുപ്പം ദഹിക്കുന്ന ഭക്ഷണ പദാർത്ഥങ്ങൾ കഴിക്കുകയും വേണം. ആവശ്യമെങ്കിൽ തൊട്ടടുത്തുളള ആരോഗ്യ കേന്ദ്രത്തിൽ ചികിത്സ തേടണം.\nഓടകളിലും തോടുകളിലും വയലുകളിലും കുളങ്ങളിലും ഇറങ്ങി ജോലി ചെയ്യുന്നവരിലാണ് ഈ രോഗം കൂടുതലായി കണ്ടുവരുന്നതും മരണങ്ങൾ കൂടുതലായി റിപ്പോർട്ട് ചെയ്യപ്പെടുന്നതും. ആയതിനാൽ തൊഴിലുറപ്പു പദ്ധതിയിലും മറ്റും ജോലി ചെയ്യുന്നവരും മലിനജലവുമായി സമ്പർക്കത്തിൽ ഏർപ്പെടുന്നവരും ആവശ്യമായ പ്രതിരോധ ചികിത്സ സ്വീകരിക്കണം.\nആഴ്ചയിലൊരിക്കൽ ഡോക്സിസൈക്ലിൻ 100 മി.ഗ്രാം രണ്ട് ഗുളികകൾ ജോലിക്ക് ഇറങ്ങുന്നതിന്റെ തലേദിവസം കഴിച്ചിട്ടുണ്ടെന്ന് ഉറപ്പുവരുത്തണം.\nആറ്-എട്ട് ആഴ്ചവരെ ആഴ്ചയിലൊരിക്കൽ വീതം തുടർച്ചയായി ഗുളികകൾ കഴിക്കാവുന്നതാണ്. ഈ ജോലിതുടരുന്നുണ്ടെങ്കിൽ ചെറിയ ഒരു ഇടവേളക്ക്ശേഷം (രണ്ട് ആഴ്ചയ്ക്ക് ശേഷം) വീണ്ടും ഗുളികകൾ കഴിക്കേണ്ടതാണ്.\nക്ഷീണത്തോടെയുളള പനി, തലവേദന, പേശീവേദന എന്നിവയാണ് എലിപ്പനിയുടെ ലക്ഷണങ്ങൾ. കണ്ണിൽ ചുവപ്പ്, മൂത്ര കുറവ്, മഞ്ഞപ്പിത്ത ലക്ഷണങ്ങൾ തുടങ്ങിയവും കണ്ടേക്കാം. എലി, പട്ടി, പൂച്ച, കന്നുകാലികൾ തുടങ്ങിയവയുടെ മൂത്രം വഴിയാണ് എലിപ്പനി പകരുന്നത്.\nമൂത്രം വഴി മണ്ണിലും വെളളത്തിലും എത്തുന്ന രോഗാണുക്കൾ മുറിവുകൾ വഴി ശരീരത്തിൽ എത്തിയാണ് രോഗം ഉണ്ടാവുന്നത്. വയലിൽ പണിയെടുക്കുന്നവർ, ഓട, തോട്, കനാൽ, കുളങ്ങൾ, വെളളക്കെട്ടുകൾ എന്നിവ വൃത്തിയാക്കുന്നവർ തുടങ്ങിയവർക്ക് രോഗബാധയുണ്ടാകാനുള്ള സാധ്യതകളേറെയാണ്.\nമഴക്കാലമായതോടെ ജില്ലയിലെ മലയോര പഞ്ചായത്തുകളിൽ കൂടുതൽ ഡെങ്കിപ്പനി റിപ്പോർട്ട് ചെയ്യാൻ സാധ്യതയുണ്ട്്.\nപകൽ നേരങ്ങളിൽ കടിക്കുന്ന ഈഡിസ് കൊതുകുകളാണ് ഡെങ്കിപ്പനി പരത്തുന്നത്. ശുദ്ധജലത്തിൽ മുട്ടയിടുന്ന ഈ കൊതുകുകളുടെ പ്രജനനം തടയാൻ നാം ശ്രദ്ധിക്കണം.\nഈഡിസ് കൊതുകകൾ സാധാരണ മുട്ടയിട്ട് വളരുന്ന ചിരട്ട, ടയർ, കുപ്പി, ഉരകല്ല്, ഉപയോഗ ശൂന്യമായ പാത്രങ്ങൾ, വെളളം കെട്ടി നിൽക്കാവുന്ന മറ്റു സാധനങ്ങൾ തുടങ്ങിയവ ശരിയായ രീതിയിൽ സംസ്‌ക്കരിക്കുകയോ വെളളം വീഴാത്ത സ്ഥലങ്ങളിൽ സൂക്ഷിക്കുകയോ ചെയ്യുക. ഫ്രിഡ്ജിന്റെ പുറകിലെ ട്രേ, ചെടിച്ചട്ടിക്കടിയിൽ വെക്കുന്ന പാത്രം, പൂക്കൾ / ചെടികൾ എന്നിവ ഇട്ടുവെക്കുന്ന പാത്രം, ടെറസ്, ടാങ്ക് മുതലായവയിൽ നിന്നും ആഴ്ചയിലൊരിക്കൽ വെളളം ഊറ്റിക്കളയുക.\nജലം സംഭരിച്ചുവെക്കുന്ന ടാങ്കുകളും പാത്രങ്ങളും സിമെന്റ് തൊട്ടികളും മറ്റും കൊതുക് കടക്കാത്ത വിധം മൂടിവെക്കുക. ഇതിനായി അടപ്പുകളോ, കൊതുക് വലയോ അല്ലെങ്കിൽ സാധാരണ തുണിയോ മറ്റോ ഉപയോഗിക്കാം. ഇവയിലെ വെളളം ആഴ്ചയിലൊരിക്കൽ ചോർത്തിക്കളഞ്ഞ് ഉൾവശം ഉരച്ചുകഴുകി ഉണക്കിയശേഷം വീണ്ടും നിറയ്ക്കുക. മരപ്പൊത്തുകൾ മണ്ണിട്ടുമൂടുക. വാഴപ്പോളകളിലും പൈനാപ്പിൾ ചെടിയുടെ പോളകളിലും വെളളംകെട്ടി കിടക്കാൻ അനുവദിക്കരുത്. റബ്ബർ തോട്ടങ്ങളിൽ റബ്ബർ പാൽ ശേഖരിക്കുവാൻ വെച്ച ചിരട്ട / കപ്പ് എന്നിവ കമിഴ്ത്തി വെക്കുക. അടയ്ക്ക തോട്ടങ്ങളിലെ പാള വെളളം കെട്ടി നിൽക്കാതെ മുറിച്ച് കളയുകയോ കത്തിക്കുകയോ ചെയ്യുക.\nടയർ ഡിപ്പോയിലും ഗാരേജുകളിലും സൂക്ഷിച്ചിരിക്കുന്ന ടയറുകൾ വെളളം വീഴാത്ത സ്ഥലത്തേക്ക് മാറ്റിവെക്കുക. ഉപയോഗശൂന്യമായ ടയറുകളിൽ സുഷിരങ്ങളിട്ടോ മണ്ണിട്ടു നിറച്ചോ വെളളം കെട്ടി നിൽക്കാതെ നോക്കുക.\nടാർപോളിൻ, പ്ലാസ്റ്റിക് ഷീറ്റുകൾ, ടെറസ്, സൺഷേഡ് എന്നിവിടങ്ങളിൽ വെളളംകെട്ടി നിൽക്കൻ അനുവദിക്കരുത്.\nവീടിന്റെ പരിസരത്തും, പുരയിടങ്ങളിലും കാണുന്ന കുഴികൾ മണ്ണിട്ടു മൂടുക. അല്ലെങ്കിൽ ചാൽ കീറി വെളളം വറ്റിച്ച് കളയുക.\nവീടിന് ചുറ്റും കാണുന്ന പാഴ്ചെടികൾ, ചപ്പ് ചവറുകൾ എന്നിവ നീക്കം ചെയ്യുക. കിണറുകൾ, കുളങ്ങൾ, ടാങ്കുകൾ, ഫൗണ്ടനുകൾ, താൽക്കാലിക ജലാശയങ്ങൾ മുതലായവയിൽ കൂത്താടി ഭോജി മൽസ്യങ്ങളായ മാനത്തുകണ്ണി, ഗപ്പി, ഗാംബൂസിയ തുടങ്ങിയവയെ നിക്ഷേപിക്കുക. കൊതുകിനെ അകറ്റുവാൻ കഴിവുളളലേപനങ്ങൾ ദേഹത്തു പുരട്ടുക.\nമഴക്കാലത്ത് കുടിവെളളം മലിനമാകാൻ സാധ്യതയുളളതിനാൽ ജലജന്യ രോഗങ്ങൾ ക്കുളള സാഹചര്യം ഏറെയാണ്. അതിനാൽ ജലജന്യരോഗങ്ങളായ വയറിളക്കം, കോളറ, മഞ്ഞപ്പിത്തം, ടൈഫോയിഡ് തുടങ്ങിവയ്ക്ക് എതിരെ ജാഗ്രത പാലിക്കണം. തിളപ്പിച്ചാറിയ വെളളം മാത്രമേ കുടിക്കാവൂ. കിണറും പരിസരവും വൃത്തിയായി സൂക്ഷിക്കണം. പഴകിയ ഭക്ഷണ സാധനങ്ങൾ ഉപയോഗിക്കരുത്. ആഹാര പദാർത്ഥങ്ങൾ മൂടിവെച്ച് സൂക്ഷിക്കണം.\nകിണറിൽ വെളളം രണ്ടാഴ്ചയിലൊരിക്കലെങ്കിലും ബ്ലീച്ചിംഗ് പൗഡർ ഉപയോഗിച്ച് ക്ലോറിനേഷൻ നടത്തണം.\nഈച്ച ശല്യം ഒഴിവാക്കുന്നതിന് ചുറ്റുപാടുകൾ വൃത്തിയായി സൂക്ഷിക്കണം.\nഹോട്ടൽ, ബേക്കറി തൊഴിലാളികളുടെ ശുചിത്വ നിലവാരം ഉറപ്പുവരുത്തണം.\nപച്ചക്കറികളും പഴങ്ങളും വൃത്തിയായി കഴുകിയതിനു ശേഷം മാത്രമേ ഉപയോഗിക്കാവൂ.\nആഹാരം പാചകം ചെയ്യുന്നതിനും വിളമ്പുന്നതിനും കഴിക്കുന്നതിനും മുൻപ് കൈകൾ വൃത്തിയായി കഴുകുക. വ്യക്തി ശുചിത്വം, പരിസര ശുചിത്വം, ആഹാര ശുചിത്വം എന്നിവ കൃത്യമായി പാലിക്കണം. മലമൂത്ര വിസർജ്ജനം കക്കൂസുകളിൽ മാത്രം നിർവഹിക്കുക. മലവിസർജനത്തിന് ശേഷം കൈകൾ സോപ്പിട്ട് കഴുകുക.\nസാധാരണ വയറിളക്ക രോഗങ്ങൾക്ക് വീട്ടിൽ തന്നെ ഗൃഹപാനീയങ്ങളായ ഉപ്പിട്ട കഞ്ഞി വെളളം, കരിക്കിൻ വെളളം, ഉപ്പും പഞ്ചസാരയും ചേർത്ത നാരങ്ങ വെളളം, ഉപ്പിട്ട മോരിൻ വെളളം, ഒ ആർ എസ് ലായനി ഇവയിലേതെങ്കിലും ഉപയോഗിച്ച് ചികിത്സിക്കാവുന്നതാണ്.\nBeware of monsoon diseases: DMO


THONNYAVAASANGAL / തോന്ന്യവാസങ്ങൾ: മുടിയഴിയ്ക്കാത്ത തെയ്യം\nPosted by animesh xavier at 4:35 AM\nഎന്ത് കുന്തം എങ്കിലും ആകട്ടെ പോകണം എന്ന് വിചാരിച്ചിട്ട് പോകാത്തത് വല്ലാത്ത അടിയായിപ്പോയെന്ന് ഇപ്പോ മനസ്സിലായി.\nഫീലിംഗ് സാഡ് :(\nഒരുപാട് മിസ്സ് ചെയ്തു അനിയേട്ടാ. എന്നാലും ഇതു വായിച്ചപ്പൊ കൂടെ ഉണ്ടായിരുന്ന ഒരു ഫീൽ. താങ്ക്സ് ലോട്ട്\nഒറ്റയാ ന് said...\nഡസ്പ് ആയിപ്പോയി വായിച്ചപ്പോള് ...ഇത്രയും നല്ലൊരു പരിപാടി കാണാന് കൂടെ വരാന് പറ്റിയില്ലല്ലോ എന്നാലോചിക്കുമ്പോള് സങ്കടം തോന്നുന്നു ..\nജീവിതത്തിൽ ഒരിക്കലും മറക്കാൻ പറ്റാത്ത മൂന്ന് നിമിഷം പോലെ കടന്നു പോയ മൂന്ന് ദിവസങ്ങള്.... ഇതിൽ എനിക്ക് പങ്കെടുക്കാൻ പറ്റിയതിൽ വളരെ സന്തോഷം :)\nതൊപ്പി സ്വാമി said...\nമിസിംഗ് ഓ മിസ്സിംഗ്\nതെയ്യത്തിന്‍റെ നാട്ടില് പോയിവന്ന വിശേഷം രസകരമായി പകര്‍ന്നുതന്നു.\nഎപ്പോഴും വിചാരിക്കുന്ന ഒരാഗ്രഹമാണ് തെയ്യം കാണുക എന്നത്. ടീവി ചിത്രങ്ങള് കാണാന് മാത്രമേ ഇതുവരെ കഴിഞ്ഞിട്ടുള്ളൂ.\nഇപ്പോള് ഇത് വായിച്ചപ്പോള് തിക്കുമുട്ട് ഒന്നുകൂടി കൂടിയിരിക്കുന്നു. യാത്ര മൊത്തം നല്ല വിശദീകരണം നല്‍കി.\nമനോഹരമായി എഴുതി അനി .. എന്നെങ്കിലും നിങ്ങളുടെ എല്ലാവരുടെയും കൂടെ തെയ്യം കാണണം..:)\nതമാം റക്കം വാഹദ്...!\nഅനിമൂ വായിച്ചു. ഒരുപാട് സന്തോഷം തോന്നി. നാട്ടിലെ തെയ്യം കണ്ടിട്ട് നാളേറെയായി. എന്നലും കണ്ണൂരു വന്നിട്ട് നിങ്ങളെല്ലാം അർമാദിച്ച് പോയത് സഹിക്കാവുന്നതല്ല ഈ കണ്ണൂരുകാരനു.\nEXCELLENT Work. ആഘോഷവും എഴുത്തും.\nത്രിശ്ശൂര്-കണ്ണൂര് തെയ്യം എക്സ്പ്രസ്!! കൊള്ളാം കേട്ടോ വിവരണം\nയാത്രാക്കുറിപ്പ്/ഇവന്റ് വിവരണം നന്നായി. സ്നേഹമാണഖിലസാരമൂഴിയിൽ..\nഎന്തുതന്നെ വിളിച്ചാലും ഈ വിവരണങ്ങള് ഇഷ്ടായി ..തെയ്യതിനേം !\nഞാനും കണ്ടു തെയ്യം, ഞാനും കുടിച്ചു ഒരു ഗ്ളാസ് കള്ള്,ഞാനും കണ്ടു കണ്ണ്ടൽ കാടുകൾ എനിക്കും ലഭിച്ചു അനുഗ്രഹം ...ഈ തൂലിക ഇനിയും ചലിക്കട്ടെ ..ചലിച്ചുകൊണ്ടേ ഇരിക്കട്ടെ ഈ സൗഹൃദങ്ങളും...


ഒന്നിച്ചു പിറന്ന മൂവർക്കും പത്താം ക്ലാസിൽ മിന്നും വിജയം; ത്രിമൂർത്തികളുടെ വിശേഷം പങ്കിട്ട് പിതാവ്\nമനോരമ ലേഖകൻ June 23, 2022 09:35 AM IST\nദുബായ്∙ കഴിഞ്ഞ ദിവസം, കൃത്യമായി പറഞ്ഞാൽ പത്താം ക്ലാസ് പരീക്ഷാഫലം വന്ന ദിവസം മുതൽ ഇന്നുവരെ ദുബായിൽ ജോലി ചെയ്യുന്ന പ്രമോദ് പുല്ലാനിക്കൊട്ടിലിന്റെ സന്തോഷത്തിനു ഇരട്ടിമധുരമാണ്. അതേസമയം, പാലക്കാട്ട് പട്ടാമ്പിയിലെ വീട്ടിൽ ഭാര്യ ജയശ്രീ ആഹ്ളാദത്താല് മതിമറന്നു. നാട്ടിലും വീട്ടിലും സന്തോഷത്തിന്റെ പൂത്തിരി കത്താൻ കാരണം മറ്റൊന്നുമല്ല, ഒന്നിച്ച് ജനിച്ച് വളർന്ന മൂന്ന് മക്കൾ, അക്ഷയ്, അഭയ്, അജയ് എന്നിവർ പത്താം ക്ലാസ്സ് പരീക്ഷയിൽ എല്ലാ വിഷയത്തിനും എ പ്ലസ് വാങ്ങി വിജയിച്ചു എന്നതാണ്. നാട്ടിലും വീട്ടിലും താരങ്ങളായ ഈ കൂടെപ്പിറപ്പുകളുടെ ജനനം മുതൽ ഇപ്പോൾ വിജയത്തിൽ എത്തിനിൽക്കുന്ന നിമിഷംവരെ കൗതുകവും രസകരവുമായ ഒരുപാട് ജീവിതാനുഭവങ്ങൾ പ്രമോദിന് പങ്കുവയ്ക്കാനുണ്ട്. ദുബായിൽ സ്വകാര്യകമ്പനിയിൽ ജോലിചെയ്യുകയാണു പട്ടാമ്പിക്കാരനായ പ്രമോദ്.\nത്രിമൂർത്തികളുടെ ജനനവും ശൈശവവും\nവിവാഹ ശേഷം ഒന്നരവർഷം കഴിഞ്ഞാണ് ഭാര്യ ജയശ്രീ ഗർഭിണിയായെന്ന് അറിയുന്നത്. അന്നു പ്രമോദ് ദുബായിൽ ജോലിക്കു കയറിയിട്ട് അധികം നാൾ ആയിരുന്നില്ല. പ്രമോദ് പറയുന്നു: ആശുപത്രിയിൽ ടെസ്റ്റ്`നടത്തിയപ്പോൾ മൂന്നു കുട്ടികൾ ഉണ്ടെന്ന് അറിഞ്ഞു. അതു വല്ലാത്തൊരു അനുഭവം ആയിരുന്നു ഞങ്ങൾക്ക്. ഓരോ മാസം കഴിയുന്തോറും ഭാര്യക്ക് പ്രയാസങ്ങൾ ഏറിവന്നു. ഇരിക്കാനും കിടക്കാനും ബുദ്ധിമുട്ട്. കുട്ടികളുടെ ഭാരം കാരണം ഭാര്യക്ക് കംപ്ലീറ്റ് ബെഡ് റെസ്റ്റ് ആയി. ശ്വസിക്കാൻ ഏറെ പ്രയാസം. മൂന്നു കുട്ടികൾ ആയതിനാൽ കൂടുതൽ ഭക്ഷണം കഴിക്കുവാൻ ഡോക്ടർ നിർബന്ധിച്ചു. അതു ചെയ്യാനും ചെയ്യാതിരിക്കാനും പറ്റാത്ത അവസ്ഥ. എങ്ങനെയൊക്കെയോ കഴിച്ചുകൂട്ടിയ ഗർഭകാലം. നാട്ടിൽ ഭാര്യ ശാരീരികമായും ഞാൻ ദുബായിൽ മാനസികമായും ടെൻഷനിൽ കഴിഞ്ഞുകൂടിയ നാളുകൾ. വീട്ടിൽ അച്ഛനും അമ്മയും അനുജനും നൽകിയ പിന്തുണ ഏറ്റവും വലുതായിരുന്നു.\nമൂന്ന് ആൺമക്കളുടെയും ജനനശേഷം ഉറക്കമില്ലാത്ത രാവുകളായിരുന്നു വീട്ടിൽ എല്ലാവർക്കും. ഒരാൾ ഉറങ്ങുമ്പോൾ മറ്റേ ആൾ ഉണരും. അവൻ ഉറങ്ങുമ്പോൾ അടുത്ത ആൾ ഉണരും. രാത്രിയിൽ മൂന്നുപേരെയും ഒന്നിച്ചു കിടത്താൻ പ്രയാസമായപ്പോൾ ഒരാളെ ജയശ്രീക്ക് ഒപ്പവും രണ്ടാമനെ അമ്മയ്‌ക്കൊപ്പവും മൂന്നാമത്തെയാളെ അനുജനൊപ്പവും കിടത്തി ഉറക്കാൻ തുടങ്ങി.അവരുടെ അച്ഛച്ഛനും അച്ഛമ്മയും (എന്റെ മാതാപിതാക്കൾ) അവരോടൊപ്പം കളിയും ചിരിയും പരിഭവവും ഒക്കെയായി കഴിഞ്ഞു. അങ്ങനെ മൂന്നുപേരും വളർന്നു.\nഎല്ലാ ആൺകുട്ടികളെപ്പോലെയും മൂവരും കുസൃതികൾ തന്നെയായിരുന്നു. ഓരോരുത്തർക്കും വെവ്വേറെ വസ്ത്രങ്ങൾ കളിപ്പാട്ടങ്ങൾ അങ്ങനെ ഓരോന്നും. ഇവർ മൂന്നുപേരും ഐഡന്റിക്കൽ അല്ല. അതിനാൽ അവരവർക്ക് വ്യത്യസ്തമായ വസ്ത്രങ്ങൾ ആയിരുന്നു ചെറുപ്പം മുതൽ. സ്‌കൂൾ യൂണിഫോം മാത്രമായിരുന്നു ഇവർക്ക് ഒരുപോലെയുള്ള വസ്ത്രങ്ങൾ. കുസൃതിത്തരങ്ങളും വാക്കുതർക്കങ്ങളും അടിപിടിയും വികൃതിയുമെല്ലാം മറ്റുകുട്ടികളെപ്പോലെ ഉണ്ടായിരുന്നെങ്കിലും മൂന്നുപേരും പൊതുവായ കാര്യങ്ങൾക്ക്, പ്രത്യകിച്ചു പഠനകാര്യങ്ങളിൽ വലിയ ഐക്യം ഉണ്ടായിരുന്നു എന്നത് ഞങ്ങൾ ശ്രദ്ധിച്ചിരുന്നു. എൽകെജി മുതൽ ഏഴാം ക്‌ളാസ് വരെ മൂന്നുപേരും നാട്ടിലെ മഹർഷി വിദ്യാലയത്തിലായിരുന്നു പഠനം. അതിനുശേഷം എട്ടാം ക്ലാസ്സ്മുതൽ പത്തുവരെ പരുത്തൂർ ഹൈസ്‌കൂൾ പള്ളിപ്പുറത്തു പഠനം തുടർന്നു. ഇന്ന് ഇവർക്കു മൂന്നുപേർക്കും എല്ലാവിഷയത്തിനും എ പ്ലസ് കിട്ടാൻ പ്രധാന കാരണം പഠനസമയത്ത് മൂവരും ഒന്നിച്ചിരിക്കുകയും തമ്മിൽ ചർച്ചകൾ നടത്തുകയും ചെയ്യുന്നത് കാരണമായിരിക്കും എന്നു വിശ്വസിക്കുന്നു. ഒരാളുടെ തെറ്റ് മറ്റവൻ തിരുത്തും. അത്തരത്തിൽ ഇവർ തമ്മിൽ ഉണ്ടായിരുന്ന ഐക്യമാണ് നല്ല വിജയം നേടുവാൻ പ്രധാന കാരണം. കൊറോണക്കാലം പഠനത്തെ പ്രതികൂലമായി ബാധിച്ചെങ്കിലും കുട്ടികൾ തമ്മിലുള്ള ഒത്തൊരുമ അതിനെ അതിജീവിക്കാൻ സഹായിച്ചു.\nപഠനം മാറ്റിനിർത്തിയാൽ മൂന്നുപേർക്കും പല കാര്യങ്ങളിലും പലതരം അഭിരുചികളാണ്. അക്ഷയ്, അജയ് എന്നിവർക്ക് ലോങ് ജംപ്, ക്രിക്കറ്റ് എന്നിങ്ങനെ കായിക മത്സരങ്ങൾ ഇഷ്ടമാണെങ്കിൽ അഭയ് ആകട്ടെ, സാഹിത്യം, സിനിമ എന്നിവയിലാണ് തൽപരൻ. അക്ഷയ് എൻസിസി യിലും അജയ് സ്റ്റുഡന്റസ് പൊലീസ് കേഡറ്റിലും ഉണ്ടായിരുന്നു. ഭാവിയിൽ എന്താകണം എന്നൊക്കെ ചോദിച്ചാൽ മക്കൾ ചിരിക്കും. അക്ഷയ്, അജയ് എന്നിവർക്ക് യൂണിഫോം ഇടുന്ന പട്ടാളം, പൊലീസ് പോലെ എന്തെങ്കിലും ആകാനാണ് താൽപര്യം എങ്കിൽ കൂട്ടത്തിൽ ശാന്തസ്വഭാവക്കാരനായ അഭയ്‌ക്ക് ശാസ്ത്രജ്ഞൻ ആകുന്നതിനോടാണു താൽപര്യം.\nദുബായ് ഖിസൈസിൽ താമസിക്കുന്ന പ്രമോദ് മക്കളുടെ വിജയാഘോഷം എത്രയും പെട്ടെന്ന് പാലക്കാട് പട്ടാമ്പിയിലെ സ്വന്തം നാട്ടിൽ ചെന്ന് എല്ലാവരോടൊപ്പം ആഘോഷിക്കാനുള്ള ഒരുക്കത്തിലാണ്.\n5sebr36028vfu4luitdpugg4d2 https-www-manoramaonline-com-global-malayali-gulf video-component


09 November, 2017 02:20:10 PM\nതിരുവനന്തപുരം: വട്ടിയൂർക്കാവിൽ കോണ്‍ഗ്രസ് നേതാവിനെ മരിച്ച നിലയിൽ കണ്ടെത്തി. കെപിസിസി അംഗവും കർഷക കോണ്‍ഗ്രസ് മുൻ സംസ്ഥാന ജനറൽ സെക്രട്ടറിയുമായിരുന്ന സക്കീർ തൈക്കൂട്ടത്തിൽ (50) ആണ് മരിച്ചത്. പന്തളം സ്വദേശിയായ സക്കീർ വട്ടിയൂർക്കാവിൽ വീടെടുത്തായിരുന്നു താമസം.\nഇന്ന് രാവിലെയാണ് മൃതദേഹം കണ്ടെത്തിയത്. രാവിലെ സുഹൃത്തുക്കളും ഡ്രൈവറും മൊബൈലിൽ വിളിച്ചപ്പോൾ പ്രതികരണമുണ്ടായില്ല. പിന്നീട് സംശയം തോന്നി വീട്ടിലെത്തിയപ്പോഴാണ് മൃതദേഹം കണ്ടെത്തിയത്. വീട്ടിൽ മറ്റാരും ഉണ്ടായിരുന്നില്ല. മരണത്തിൽ അസ്വാഭാവികമായി ഒന്നും കണ്ടെത്താൻ പോലീസിന് കഴിഞ്ഞിട്ടില്ല. അന്വേഷണം തുടങ്ങി.


Janmabhumi| നാല് വയസുകാരി ഉള്‍പ്പെടെ 12 പേര്‍ക്ക് കൊറോണ\nനാല് വയസുകാരി ഉള്‍പ്പെടെ 12 പേര്‍ക്ക് കൊറോണ\nJune 30, 2020, 10:44 a.m.\nരോഗം സ്ഥിരീകരിച്ചവരില് രണ്ടുപേര് മഞ്ചേരി മെഡിക്കല് കോളേജില് ചികിത്സയിലാണ്. മൂന്ന് പേര് രോഗമുക്തരാവുകയും ചെയ്തു.\nപാലക്കാട്: ജില്ലയില് നാല് വയസുകാരി ഉള്‍പ്പെടെ 12 പേര്‍ക്ക് കൊറോണ സ്ഥിരീകരിച്ചതോടെ ചികിത്സയിലുള്ളവരുടെ എണ്ണം 268 ആയി. രോഗം സ്ഥിരീകരിച്ചവരില് രണ്ടുപേര് മഞ്ചേരി മെഡിക്കല് കോളേജില് ചികിത്സയിലാണ്. മൂന്ന് പേര് രോഗമുക്തരാവുകയും ചെയ്തു.\nകുവൈറ്റില് നിന്നെത്തിയ പട്ടിത്തറ സ്വദേശി (34), ചാലിശ്ശേരി സ്വദേശി (46), കപ്പൂര് സ്വദേശി(53), കുമരനല്ലൂര് സ്വദേശി (34), നാഗലശ്ശേരി പെരിങ്ങോട് സ്വദേശി(44). ഇതില് കുമരനെല്ലൂര്, പെരിങ്ങോട് സ്വദേശികള് മഞ്ചേരി മെഡിക്കല് കോളേജില് ചികിത്സയിലാണ്.\nദുബായില് നിന്നെത്തിയ തൃത്താല മേഴത്തൂര് സ്വദേശി (56),തൃത്താല ഉള്ളന്നൂര് സ്വദേശി (32), കൊപ്പം ആമയൂര് സ്വദേശി (4, പെണ്‍കുട്ടി), തമിഴ്‌നാട്ടില് നിന്നെത്തിയ തിരുമിറ്റക്കോട് സ്വദേശി (60) ചെന്നൈയില് നിന്നും വന്ന നെല്ലായ സ്വദേശികളായ സഹോദരങ്ങള് (53,43) എന്നിവര്‍ക്കാണ് രോഗം ബാധിച്ചത്. സമ്പര്‍ക്കത്തിലൂടെ തിരുമിറ്റക്കോട് സ്വദേശിനി (55) ക്കാണ് രോഗം ബാധിച്ചത്. ഖത്തറില് നിന്നും വന്ന ഇവരുടെ ഭര്‍ത്താവിന് 23ന് രോഗം സ്ഥിരീകരിച്ചിരുന്നു.\nപ്രായപൂര്‍ത്തിയാകാത്ത പെണ്‍കുട്ടിയെ കോടിയേരിയുടെ ഗണ്‍മാന്റെ മകന് പീഡിപ്പിച്ചെന്ന് പരാതി; കേസില്ലാതാക്കാന് ഉന്നത ഇടപെടല്, പണം നല്‍കി ഒഴിയാനും ശ്രമം\nരാജസ്ഥാന് സര്‍ക്കാര് വീഴാതിരിക്കാന് കരുനീക്കങ്ങളുമായി കോണ്‍ഗ്രസ്; സച്ചിന് പൈലറ്റ് ഇന്ന് മാധ്യമങ്ങളുമായി കൂടിക്കാഴ്ച നടത്തും\nസ്വര്‍ണക്കടത്ത് : ശിവശങ്കറിനെ ചോദ്യം ചെയ്തത്9മണിക്കൂര്; വിമാനത്താവളത്തില് നിന്ന് സ്വര്‍ണം വിട്ടുകിട്ടാന് സമ്മര്‍ദ്ദം ചെലുത്തി\nKSE Company p. balachandran poonthura idamalakkudy CHICAGO GEETHAMANDALAM Cincy Mandela Nelson Mandela karkkidakam sreepadmanabha temple Travancore Palace nirusha Tariqa sasthamkotta amarjyothi Aster Mims Disaster candidate Rick Mehtha\nഇടുക്കിക്ക് ആശ്വാസദിനം; ഭയപ്പെടുത്തി രാജാക്കാട്ടെ സമ്പര്‍ക്ക വ്യാപനം\nകൊറോണ; മരിച്ച എന്‍ആര് സിറ്റി സ്വദേശിനിയുടെ റൂട്ട് മാപ്പ് പുറത്തുവിട്ടു\nകൊറോണ പരിശോധനകൾ കാര്യക്ഷമമാക്കണം\nകൊവിഡ് 19; ജില്ലയില് അഞ്ച് ഫസ്റ്റ് ലൈന് ട്രീറ്റ്‌മെന്റ്സെന്ററുകള് സജ്ജമായി\nതദ്ദേശ സ്ഥാപനതലത്തില് ഫസ്റ്റ് ലൈന് ചികില്‍സാ കേന്ദ്രങ്ങള് കണ്ടെത്താന് നിര്‍ദ്ദേശം\nകേരളം രോഗവ്യാപനത്തിന്റെ മൂന്നാംഘട്ടത്തില്, സാമൂഹ്യവ്യാപനം തടയാന് കൂടുതല് ജാഗ്രത വേണം\nമരിച്ചയാളുടെ പേരിലുള്ള പെന്‍ഷന് തുക സിപിഎം നേതാവ് തട്ടിയെടുത്തു; വ്യാജ രേഖ നല്‍കി തട്ടിയെടുത്തത് 56,000 രൂപ\nപാലക്കാട് ഗവ.മെഡിക്കല് കോളേജില് ആര്‍ടിപിസിആര് പരിശോധന ആരംഭിച്ചു; മന്ത്രി എ.കെ ബാലന് ഉദ്ഘാടനം ചെയ്തു\nമൂന്ന് കുട്ടികള് ഉള്‍പ്പെടെ 24 പേര്‍ക്ക് കൊറോണ; ചികിത്സയിലുള്ളവരുടെ എണ്ണം 214 ആയി\nപത്തില് താഴെ പ്രായമുള്ള5കുട്ടികള് ഉള്‍പ്പെടെ 27 പേര്‍ക്ക് കൊറോണ; ചികിത്സയിലുള്ളവരുടെ എണ്ണം 181 ആയി\nഎസ്ഡിപിഐ അക്രമികളുടെ വെട്ടേറ്റ് യുവാവിന്‍റെ മരണം; മുഴുവന് പ്രതികളേയും അറസ്റ്റ് ചെയ്യണമെന്നാവശ്യപ്പെട്ട് കളക്ടര്‍ക്ക് പരാതി നല്‍കും\nകൊറോണ മാനദണ്ഡങ്ങള് കാറ്റില് പറത്തി; മുഖ്യമന്ത്രി വീഡിയോ കോണ്‍ഫറന്‍സിലൂടെ ഉദ്ഘാടനം ചെയ്ത പരിപാടിയില് പങ്കെടുത്തത് നൂറിലധികം പേര്\nജില്ലയില് ഇന്നലെ ആറുപേര്‍ക്ക് കൊറോണ; ചികിത്സയിലുള്ളവരുടെ എണ്ണം 139 ആയി


പെരുമ്പാവൂരിനെ വിറപ്പിച്ച് അർധരാത്രിയിൽ സായുധ സംഘത്തിന്‍റെ വിളയാട്ടം; വെടിവയ്പിൽ യുവാവിന് ഗുരുതര പരിക്ക് - RashtraDeepika\nപെരുമ്പാവൂരിനെ വിറപ്പിച്ച് അർധരാത്രിയിൽ സായുധ സംഘത്തിന്‍റെ വിളയാട്ടം; വെടിവയ്പിൽ യുവാവിന് ഗുരുതര പരിക്ക്\nപെരുമ്പാവൂർ: പെരുന്പാവൂരിനെ വിറപ്പിച്ച് അർധരാത്രിയിൽ സായുധ സംഘത്തിന്‍റെ വിളയാട്ടം. വെയ്‌വയ്പും വടിവാൾ പ്രയോഗവും. യുവാവിനു ഗുരുതരപരിക്കേറ്റു.\nവാഹനത്തിൽ എത്തിയ ഗുണ്ടാസംഘത്തിന്‍റെ വെടിയേറ്റ് യുവാവിനു ഗുരുതര പരിക്ക്. തണ്ടേക്കാട് സാബ്രിക്കൽ സലിം മകൻ ആദിൽ (30)നാണ് വെടിയേറ്റത്. നെഞ്ചിന് വെടിയേറ്റ ഇയാളെ ഗുരുതര പരിക്കുകളോടെ എറണാകുളത്തെ സ്വകാര്യ ആശുപത്രിയിൽ പ്രവേശിപ്പിച്ചു.\nപുലർച്ചെ 1.30ഓടെ എഎം റോഡിൽ പാലക്കാട്ടുതാഴം പാലത്തിന് സമീപം വച്ചാണ് സംഭവം നടന്നത്. റിവോൾവർ ഉപയോഗിച്ചു വെടിവച്ച ശേഷം ഗുണ്ടാസംഘം വടിവാൾ കൊണ്ടും ആദിലിനെ ഗുരുതരമായി വെട്ടിപ്പരിക്കേൽപ്പിച്ചിട്ടുണ്ട്.\nആക്രമണം ഉണ്ടാകുന്നതിന് മുൻപ് രാത്രി പത്തോടെ സംഭവം നടന്ന പാലക്കാട്ടുതാഴം മാവിൻചുവട് സമീപം വച്ച് വാക്കുതർക്കം നടന്നിരുന്നു. ഇതിന്‍റെ തുടർച്ചയായാണ് വീണ്ടും പുലർച്ചയോടെ വെയിവയ്പ്പും വടിവാൾ ആക്രമണവും നടന്നത്.\nആക്രമണത്തിനിടെ വെടിവച്ച ആൾക്കും പരിക്കേറ്റിട്ടുണ്ട്. ആദിലിന്‍റെ അയൽവാസികളായ രണ്ടാൾ ഉൾപ്പെടെ ഏഴോളം പേർ ആക്രമണത്തിനായി എത്തിയ വാഹത്തിൽ ഉണ്ടായിരുന്നതായി പെരുന്പാവൂർ പോലീസ് പറഞ്ഞു.\nഏതാനും പ്രതികളെയും ഇവർ സഞ്ചരിച്ചിരുന്ന ഫോർച്യൂണർ കാറും പോലീസ് കസ്റ്റഡിയിലെടുത്തിട്ടുണ്ട്. സംഭവത്തിൽ പിടിയിലാകാനുള്ള കുറുപ്പംപടി സ്വദേശികൾക്കായി പോലീസ് അന്വേഷണം ഊർജ്ജിതമാക്കിയിട്ടുണ്ട്.\nവിദേശത്ത് നിന്നും അടുത്തിടെ നാട്ടിൽ എത്തിയ ആദിലിനോടുള്ള മുൻ വൈരാഗ്യമാണ് ആക്രമണത്തിന് കാരണമെന്ന് അറിയുന്നു. നോക്കി എന്നു വിളിക്കുന്ന നിസാർ, സഫീർ, മിത്തു,\nകണ്ടാൽ അറിയുന്ന മറ്റു കുറുപ്പംപടി സ്വദേശികളായ നാലുപേർക്കെതിരേയാണ് കേസെടുത്തിട്ടുള്ളത്. സിഐ ജയകുമാറിന്‍റെ നേതൃത്വത്തിലുള്ള സംഘമാണ് കേസ് അന്വേഷിക്കുന്നത്.\nമദ്യപാനത്തിനിടെ വാക്കുതർക്കം; പെരുമ്പാവൂരിൽ കല്ല് കൊണ്ടുള്ള ഇടിയേറ്റ് തമിഴ്നാട് സ്വദേശി കൊല്ലപ്പെട്ടു\nഫാഷൻ ഗോൾഡിനു പിന്നാലെ പയ്യന്നൂര് അമാന് ഗോള്‍ഡിലും നിക്ഷേപ തട്ടിപ്പ് ; മൂന്നു കേസുകള്


വന്ദേഭാരത് മിഷനില് യു എ ഇയില് നിന്ന് 104 വിമാനങ്ങള് കൂടി | Metro Journal Online\nദുബൈ: വന്ദേഭാരത് മിഷന്റെ നാലാം ഘട്ടത്തില് 104 അധിക വിമാനങ്ങള് യു എ ഇയില് നിന്ന് ഇന്ത്യയിലേക്ക് പറക്കും. ജൂലൈ 15 മുതല് 31 വരെ 18400 ഇന്ത്യക്കാര്‍ക്ക് കൂടി നാട്ടിലേക്ക് പോകാം. ഓരോ വിമാനത്തിലും 177 യാത്രക്കാരാണ് ഉണ്ടാകുക. അബുദബി, ദുബൈ, ഷാര്‍ജ വിമാനത്താവളങ്ങളില് നിന്ന് കേരള, തമിഴ്‌നാട്, ഉത്തര് പ്രദേശ്, രാജസ്ഥാന്, പഞ്ചാബ്, ഡല്‍ഹി, തെലങ്കാന, കര്‍ണ്ണാടക, മഹാരാഷ്ട്ര, ഹരിയാന എന്നീ സംസ്ഥാനങ്ങളിലെ വിവിധ നഗരങ്ങളിലേക്കാണ് വിമാനങ്ങളുണ്ടാകുക. എയര് ഇന്ത്യയും എയര് ഇന്ത്യ എക്‌സ്പ്രസുമാണ് സര്‍വീസുകള് നടത്തുന്നത്.\nതിരിച്ചുപോകാന് ഭൂരിപക്ഷം പ്രവാസികളും രജിസ്റ്റര് ചെയ്ത കേരളത്തിലേക്കാണ് അധിക വിമാനങ്ങളും. ബുക്കിംഗ് ഉടനെ ആരംഭിക്കും. നാലാം ഘട്ടത്തില് മാത്രം 300ലേറെ വിമാനങ്ങളുണ്ടാകും. ദുബൈയില് നിന്ന് മാത്രം ഇതുവരെ 1.3 ലക്ഷം ഇന്ത്യക്കാര് നാട്ടിലെത്തിയിട്ടുണ്ട്. ഇവയില് 170 വിമാനങ്ങള് വന്ദേഭാരതിന്റെ കീഴിലും 560 വിമാനങ്ങള് വിവിധ കമ്പനികളും സന്നദ്ധ സംഘടനകളും ചാര്‍ട്ടര് ചെയ്തതുമാണ്.\nഅധിക വിമാനങ്ങളില് ജൂലൈ 15ന് കൊച്ചിയിലേക്കാണ് കേരളത്തിലേക്കുള്ള ആദ്യ വിമാനം. അന്നുതന്നെ കോഴിക്കോട്ടേക്കും വിമാനമുണ്ട്. ദുബൈയില് നിന്നാണ് രണ്ട് വിമാനങ്ങളും. അന്ന് ഷാര്‍ജയില് നിന്ന് കണ്ണൂരിലേക്കും വിമാനമുണ്ട്. 16ന് ഷാര്‍ജയില് നിന്ന് കൊച്ചിയിലേക്കും ദുബൈയില് നിന്ന് കണ്ണൂരിലേക്കും വിമാനമുണ്ട്. 17ന് അബുദബിയില് നിന്ന് കോഴിക്കോട്ടും ദുബൈയില് നിന്ന് കോഴിക്കോട്ടേക്കും ദുബൈയില് നിന്ന് കൊച്ചിയിലേക്കും വിമാനം പുറപ്പെടും.\n← ഷാര്‍ജ ഡെപ്യൂട്ടി ഭരണാധികാരി അന്തരിച്ചു; ദുഃഖഭാരത്തില് യു എ ഇ\nകുവൈത്തില് സര്‍ക്കാര് ജോലിയില് നിന്ന് പ്രവാസികളെ പൂര്‍ണമായും ഒഴിവാക്കുന്നു; കരടു നിയമം തയ്യാറായി →